
Kristova molitva 


Dubina će Kristove ličnosti pogledu čovjeka uvi- 
jek biti nedokučljiva, Ipak, promatranje njene uzvi- 
šenosti ne gubi nimalo od svoje vječne suvremenosti. 
I vječni se život sastoji u spoznaji jedinoga Boga isti- 
nitoga i koga je poslao Isusa Krista (Iv. 17,3). Pai 
djelomična spoznaja otajstva Kristove duše pruža svi- 
jetlo razumu i utjehu srcu. Krist govori neprestano, 
jasno, svima, koji rado primaju utjecaj njegove nauke 
i njegovog života, »Kad Isus ne govori u tebi, tad 
je utjeha slaba; ali ako Isus progovori samo jednu 
riječ, osjeća se velika utjeha... Tko nađe Isusa, na- 
šao je veliko blago, dapače blago nad sve blago« 
(Naslj. Krista 2, 8). Jedna riječ njegovih usana, jedan, 
pa i neznatan događaj iz njegova života prodire u 
ljudsku dušu, preobrazuje, zanosi. Pravom je ikršća- 
ninu Kristov život jedina i sva škola života, 

Tajna privlačivosti Kristove ličnosti ne stoji samo 
u tome što je on Bog. S tog je gledišta neobičan, ne- 
pristupačan, nadnaravan. Uistinu pak Krist nam je 
“vrlo blizu. U jedinstvu njegove osobe nalazimo i ljud- 
sku narav, Tako se u njemu nalazi središna točka ne- 
beske i zemaljske kreposti. Ljudska narav sa svojim 
vlastitostima ublažuje uzvišenost, nedokučljivost bo- 
žanske naravi. Svaki je Kristov čin blijesak božansko- 
ljudskog svijetla, koje s božanske strane zasjenjuje 
naše tamne oči, ali s ljudske strane omogućuje pro- 


matranje neodoljivo privlačivih harmonija njegove 
ličnosti, 
Tko bi prodro u otajstvo Kristove molitve bez 
pojma o jedinstvu osobe u dvjema naravima? Krist, 
kao Bog, nema uzvišenijeg predmeta promatranja 
do svoje vlastite bitnosti, Niti Bog od koga prosi po- 
moć. On jedino prima molbe da ih prema svojim 
vječnim odlukama ispuni. Ali Krist ima i ljudsku 
narav. lako je njegova duša od prvog časa zemalj- 
skog života uživala u gledanju Božje bitnosti, ipak 
ta je ljudska narav uvijek stvorenje Božje. I ona 
ispovijeda svoju ovisnost, podložriost, Tako i molitva, 
vlastitost stvorenja, podanika, slabijega, i u Kristu 
prima svoje tumačenje, ' 
Nikada ne ćemo dovoljno pojmiti dostojanstvo ljud- 
ske naravi u Kristu. Uzvišena je do neshvatljivog 
jedinstva s božanskom naravi u jedinstvu osobe, Nje- 
ne odlike graniče s božanskim vlastitostima, Kada 
dakle moli, ne sili ga toliko potreba, koliko naša 
pouka, Za sebe veli Ocu: »Ja sam znao, da me ti 
vazda slušaš« (Iv. 11, 42). Došao je k nama radi nas. 
Misija je njegova bila da nas pomiri s Bogom; da 
na s predstavi Ocu. Čovjek je i prije Kristova dolaska 
općio s Bogom u molitvi. To je bio glas naravi. Isto- 
dobno je to bio odjek njenog ropstva. Molio je da 
udovolji osjećaju straha. Poslije Kristovog dolaska 
zavladao je osjećaj pouzdanja, ljubavi, Potaknut Kri- 
stovim primjerom, ohrabren njegovom pomoći čovjek 
otvara Bogu svoje srce i sa sinovskim pouzdanjem po- 
činje svoje molitve, veleći: Aba, Oče! ' 
Bitna se uloga molitve ne sastoji u tome da pro- 
mijeni Božje odluke, već da, kao sredstvo Provid- 
nosti, pomogne njihovom ostvarenju, Prava je mo- 
litva dar milosti Božje, Dobrota je naime Božja glavni 
uzrok svih naših spasonosnih djela. Zato sv, Pavao 

opominje Filipljane, da grade svoje spasenje sa stra- 
hom i drhtanjem, jer: »Bog je, koji čini u vama, da 
hoćete i izvršite po svojoj dobroj volji« (2, 13). 

I djelovanje je preblažene Kristove duše bilo pod- 
ložno ovoj ovisnosti (Isp. sv. Toma III 13, 4 ad 3). 
Njoj je pak od Providnosti bila povjerena najuzviše- 
nija misija u povijesti svijeta. Pa kako da se Krist ne 
posluži molitvom, da posveti njezinu uporabu? 

Učio je svoje učenike »kako se treba svagda mo- 
liti i nikad klonuti duhom« (Luka 18, 1). Nije. se 
zadovoljio naukom. Prije je pokazao primjerom. Sve 
je važnije događaje svoga života počinjao molitvom, 
Tako svjedoči sv. Luka, da je Krist svu noć prije 
izbora dvanaestorice apostola sproveo u molitvi 
Božjoj (6, 12), Na početku svoga javnog djelovanja, 
kad je glas o njegovim čudesima okupljao mnoštva, 
evanđelje jednostavno veli, da se »povukao u pusti- 
nju i molio se« (L. 5, 16). Molio se u zaselku Gethse- 
mani uoči svoje muke (Mat. 26, 36). Poznat nam je 
barem djelomice sadržaj molitve na početku strašne 
muke, ali u većini slučajeva smisao će Kristovih mo- 
litava smrtnicima ostati zauvijek nepoznat. Drskost 
bi bila prodirati u svetište Kristove duše, da naga- 
đamo ono što nam Bog nije smatrao zgodnim ostaviti . 
zabilježeno u sv. Pismu, Uostalom, razne okolnosti 
istaknute osobito kod molitve u zaselku Gethsemani 
jasno nam predočuju uvjete dobre molitve, naime: 
samoću, poniznost, ustrajnost, predanost volji Božjoj, 
veću brišu za duhovnim mego za zemaljskim dobri- 
mait.d. , 

Sv, Ivani nam je revno zabilježio Kristovu sveće- 
ničku molitvu izrečenu poslije ustanovljenja nekrvne 
žrtve na zadnjoj večeri a uoči krvne žrtve na križu 
(sv. Ivan gl. 17). U tim riječima kao da čitamo pre- 
poruku umirućeg oca, koji blagoslivlja svoje potom- 

stvo, I Krist u ovim zadnjim svečanim časovima kao 
da hoće okupiti oko svoga srca sve svoje najmilije, 
koji će kroz vijekove sačinjavati njegovu duhovnu 
obitelj. Predvidio je sve zapreke na koje će nailaziti 
primjena plodova otkupljenja, pa zato Krist, vječni 
svećenik, pameću i srcem obuhvata misiju koju je iz- 
vršio, prosi pomoć u Oca nebeskoga za one koji će 
nastaviti, ne da dovrše nepotpuno, već primijene već 
dovršeno djelo otkupljenja, 


Krist moli 
za sebe. 


= Promatranje Kristove molitve u zaselku Gethsemani 
pruža najmoćniji lijek kršćaninu u najtežim bolima 
. života, Čovjek u nevolji spontano uzdiže svoj um i 
svoje srce k Bogu prave utjehe, To je neka sebičnost, 
da, ali je u potpunom suglasju s ljudskom nesavrše- 
nošću i ovisnošću o Bogu. U molitvi Kristovoj nalazi 
čovjek potvrdu, da je uistinu Krist »sebe poništio 
uzevši bit sluge i postao sličan ljudima, i u životu 
svome nađe se kao čovjek« (Filip. 2, 7). Kod kršća- 
nina pritiska teret boli rado ponavlja s Kristom: »Oče 
moj! Ako je moguće, neka me mimoiđe kalež ovaj«. 
Tako je Krist molio za sebe, i s tim je riječima oči- 
tovao pravu ljudsku narav, koja po zakonima samo- 
održanja izbjegava trpljenje. Ali osjetnost i naklonost 
niže naravi ne smije da ospori vječne nakane, Zato 
i Krist, na poticaj više, razumne volje, predaje se 
volji Oca, veleći: »Ali ne kako ja hoću, nego kako 
ti« (Mt. 26, 39). Zadnja dakle riječ u svim našim ne- 
voljama treba da bude predanost premudroj volji 
Božjoj. 

Drukčiji je sadržaj onog dijela svećeničke molitve 
u kojemu moli za sebe. Pred očima mu je izvršeno 
djelo otkupljenja. Došao je iz poslušnosti prema Ocu 

nebeskomu. On ga je poslao. Tražio je samo Njegovu 
slavu (Iv. 8, 50). Bio je ipak potpuno svijestan da je 


cn u Ocu, a Otac u njemu (Iv. 14, 11), I slava im je 


zajednička. Zato Krist veli: »Ja sam te, Oče, prosla- 
vio na zemlji; djelo sam izvršio, koje si mi dao, da 
učinim, I sad ti, Oče, proslavi mene, u sebe samoga 


slavom, koju sam imao u tebe prije nego je postao 


svijet« (Iv. 17, 4, 5). Ta je molitva bila uslišana, Za 
vrijeme muke i nebo i zemlja i razumna i nerazumna 
bića priznaše sa satnikom i čuvarima: »Zaista, ovaj 
bijaše Sin Božji« (Mt. 27, 54), Čas Kristove smrti jest 
najveći čas u povijesti čovječanstva, Veličina je Kri- 
stove ličnosti najjasnije zasjala na križu. Žrtvenik je 
smrti pretvoren u kraljevski prijesto. Mučenik je 
svladao mučitelje i sredstva mučenja, Svladana je i ' 
smrt, Uskrsnućem je i tijelo Kristovo postalo dioni- 
kom one slave za koju je molio. Uostalom, slava 
Kristova neće nikada prestati, Uvijek će imati svo- 
jih sljedbenika na zemlji, koji će promicati njegovu 
slavu. ' 

Zatim Krist moli za prve svjedoke i promicatelje : 
njegove slave, za one koji su najbliži njegovom srcu, 
to jest: 

zd svoje učenike. 

Otac ih je nebeski odabrao i predao Kristu, Oni su 
savjesno odgovorili svojoj misiji, Krist ih je čuvao kao 
zjenicu oka. Nitko od njih ne propade osim sina 
propasti: Jude Iškariota. Kako im je bilo ugodno 
boraviti do srca Isusova! Neki su od njih pokazali 
svoju ljudsku slabost, ali sve je to pod vodstvom sa- 
vršenog Učitelja moralo posližiti većem dobru, 

Nadošao je čas rastanka, Što je tjesnije spojeno 
to se teže odjeljuje. Težina se rastanka mjeri prema 
tjesnoći veze prijateljstva. Kristovi su učenici bili. 

s Kristom i međusobno u uzvišenoj vezi prijateljstva. 
Krist odlazi, Svijet će nastojati da uništi tu njihovu 
zajednicu, u kojoj se nalaze prvi počeci razvitka kra- 
ljevstva Kristova na zemlji. Krist je sve to predvidio. 
Znao je također da će se oni za vrijeme njegove mu- 
ke razići, ali taj je rastanak bio početak ujedinjenja 
koje ni sama smrt ne će moći rastaviti, 

Krist moli Oca za svoje učenike, da ih uščuva u 
jedinstvu, veleći: »Oče sveti! sačuvaj u ime svoje 
one, koje si mi dao, da budu jedno kao mi« Ne 
moli jamačno istobitnost naravi, već jedinstvo. uma 
i srca, Istina i ljubav Kristova sačuvat će ih u jedin- 
stvu s Ocem, Zato Krist moli pomoć od Oca: »Posveti 
ih u istini.,, Ija se posvećujem za njih, da i oni budu 
posvećeni istinom« (Iv. 17). Posvetio ih je svojom 
molitvom, osobito pak svojom mukom na križu. Oni 
će svojom mučeničkom smrću dokazati da su ostali 
u potpunom jedinstvu sa svojim Učiteljem, dosljedno 
s Bogom. 


Nijedan se kršćanin ne smije žalostiti, kao da je 


Krist koga isključio iz svećeničke molitve, Nitko nije 
daleko od Kristovog srca, Umro je za sve ljude, moli 
za sve, iako osobito moli 


za svoju Crkvu. 


Krist je u onom času imao u svom srcu sve vjernike 
svih vijekova. On to izrijekom veli, govoreći Ocu: 
»Ali ne molim samo za njih (učenike, apostole), nego 
i za one, koji na riječ njihovu uzvjeruju u mene.« 
Možemo reći, da je Krist molio za svoju Crkvu već 
onda kad je molio za stijenu, na kojoj ju je sagradio. 
Vječni je posao sotone da uzdrma temeljem Kristove 
zgrade na zemlji, ali je Kristova molitva moćnija. 
Rekao je sv. Petru: »Ja sam se molio za tebe, da 
vjera tvoja ne oslabi i ti obrativši se utvrdi braću 

svoju« (L, 22, 32). Ta je molitva duboko utjecala na 
Prvaka apostola, preobrazivši ga od nepostojanog 
zatajitelja do neslomivog mučenika, Istom krepošću 
nasljednik sv, Petra, rimski Papa, utvrđuje kršćane 
u vjeri i ljubavi Kristovoj do konca vijekova. 

I za vjernike Krist prosi jedinstvo uma i srca, vje- 
re i ljubavi, jedinstvo života: »Da svi budu jedno, 
kao što ti, Oče, u meni, i ja u tebi, da i oni u nama 
budu jedno« (Iv, 17, 21). Krist će uvijek biti predmet 
jedinstva svih kšćana. O prvim vjernicima svjedoči 
nam sv, Luka, da bijaše »jedno srce i jedna duša« 
(Dj, A. 4, 32). Crkva se Kristova i dandanas svakomu 
predstavlja kao trajno čudo jedinstva u vjeri, bogo- 
štovlju, podređenosti crkvenoj vlasti i t, d. Usprkos 
nejednakosti karaktera, jezika, običaja i drugih vla- 
stitosti, članovi se Kristove Crkve smatraju braćom 
u kući jednoga zajedničkog Oca. I danas se srca 
vjernika kupe oko »slatkog Krista na zemlji«, sv. oca 
Pape, da od njega nauče jedinstvo vjerovanja i cije- 
loga života, 

Svaki dakle vjernik Kristov može reći, da je Krist 
baš za njega molio, Istina je, ali je istina također, da 
veličina dara uključuje veličinu odgovornosti, Ljubav 
ne prima druge plaće do ljubavi. Jedinstvo se ne može 
sačuvati dok čovjek pušta uzde svome nesređenom 
egoizmu. Kad vjernik bude iskreno upotrebljavao 
sva sredstva da sačuva jedinstvo s Bogom u stanju 
milosti, ostale nedostatke neka prepusti moćnom 
utjecaju Kristove molitve, jer on 


uvijek moli za nas, 
Svećenici su Staroga Zavjeta svaki dan prinosili 
žrtve najprije za svoje grijehe (Heb. 7, 27). Bilo ih | 
je mnogo, jer ih je smrt priječila da ostanu vječno 
u svojoj službi. Krist pak »budući da ostaje uvijek, 

ima vječno svećenstvo, Zato i može zauvijek spasiti 


one, koji po njemu dolaze k Bogu, kad svagda živi, 
da ih zagovara« (ist, mj.), 

Sam ulaz Kristov u nebo za nas vrijedi kao mo- 
litva, On Ocu .nebeskomu prikazuje svoju svetu ljud- 
sku narav, koju je za nas uzeo, da nas spasi. Tako 
on za nas uvijek posreduje. Pokazuje Ocu proslav- 
ljene rane svoga tijela, da Ga gane na milosrđe. Bog 
ne može odbiti tako veliku cijenu našega spasenja. 

Krist također, veli sv. Toma (In ep, ad Heb. VII 
25), izrazuje Bogu želje svoje svete duše za primjenu 
plodova otkupljenja, Na to ga potiče njegova vječna 
ljubav. Moli Marija, mole sveci, a zašto da ne moli 
Svetac nad svecima? Moćan je zagovor sviju, ali naj- 
moćniji Krista-Čovjeka, Ne moli bez dvojbe sada kao 


u Gethsemani-u, obuzet žalošću i smrtnom stiskom., | 


Žrtva je jedanput zauvijek svršena. Nastavlja ipak 
vječnu molitvu za svoje vjemike, da proslijedi lanac 
neshvatljivih otajstava svoje ljubavi prema nama. 

Ova nam pomisao na vječno posredovanje Kri- 
stovo za nas ulijeva neopisivu utjehu, U svim nam 
je poteškoćama Krist prisutan svojim zagovaranjem 
kod Oca nebeskoga. Kad suhopamost, slabost, 
rastresenost da se molbe našega srca popnu do Boga, 
združimo ih s molitvama Kristovim, da od njih prime 
život, vrijednost za nebo, 

Nesavršeno jedinstvo s Kristom na ovoj zemlji, 
treba da završi potpunim jedinstvom u vječnoj slavi. 
Tada će Kristova molitva slaviti svoju konačnu po- 
bjedu. On u tu svrhu vječno moli. Pripravlja nam 
mjesto, Zato veli svom Ocu nebeskom: »Oče! hoću 
da i oni, koje si mi dao, budu sa mnom, gdje sam ja, 
da gledaju slavu moju« (Iv. 17, 24), 


O. Dr. Jordan Kuničić O. P. 

Ispitivanje savjesti 


Moralna savjest je neposredna vjesnica Božjeg i 
naravnog zakona u nama. Savjest je sjeme istine, 
koje je Bog u našu dušu posijao. Da to sjeme pro- 
klije i dozori, treba ga marno njegovati, Moralnu sa- 
vjest valja uzgajati i formirati. Spoznati razne mo- 
ralno-vjerske istine i prema njima urediti svoj život, 
znači uzgojiti savjest. Savjest je sud praktičkog ra- 
zuma, koji, primijenjen pojedinim ljudskim činima, 
govori čovjeku što je moralno dobro i prema tomu 
dozvoljeno odnosno zapovjeđeno, a što je moralno 
zlo i prema tome zabranjeno. Da se to poluči, treba 
savjest marno ispitivati i prema njezinom diktatu 
raditi, 

Mi ćemo ovdje pokazati kako je ispitivanje savje- 
sti korisno sredstvo kršćanskog savršenstva i kako se 
ono obavlja. 


I. Korist ispitivanja savjesti 

Ispitivanje savjesti je Božje svijetlo u nama, koje: 
1) razgaljuje duševnu tminu grijeha; 2) rukovodi 
djelo našega usavršavanja; 3) kako nam to svjedoče 
sveti i učeni muževi, 

1, Ispitivanje savjesti je svijetlo 
Božje u nama, koje razgaljuje dušev- 
nu tminu grijeha. Duševnu tminu sgušćuju u 
nama: a) neukroćene strasti i b) opako srce; a izvan 
nas c) opaki svijet. Ispitivanje savjesti razgaljuje te 
tmine. Da vidimo, 

a) Neukroćene strasti, zle navike, slijepo 
samoljublje, razastiru oko duše gustu tminu, te ona 
više puta ne vidi pogibelji u kojoj se nalazi. Strasti i 


grijesi mogu u službi niže pohotnosti tako zarobiti 


razum i volju, te čovjek dolazi do toga da oprav- 

dava svako zlo djelo i ne ćuti više glasa povređene 
savjesti. To je takozvana logika piti i grijeha. 

Da izmakneš toj duševnoj tmini, nastoj uvijek u 
sebi živo podržavati svijetlo savjesti, koje je u sre- 
dini tvoje duše postavio Bog. To je Božji svjetionik 
u sredini tvoje duše. Neka on uvijek svijetli te ti 
ukazuje luku nebeske domovine. Savjest, to je glasnik 
Božji u tebi; taj te glasnik opominje, kara, viče, grize 
ako skreneš sa puta pravice; ali te i milo tješi i so- 
koljuje kad stupaš putem pravednosti, Opetujem, na- 
stoj da u tvom duhu uvijek žarko gori taj plamen 
Božjega svijetla. Uzmi često u ruke to svijetlo da 
njime pregledaš po tajnim zakucima tvoje duše, Mo- 
guće tamo nađeš kojekakvo smeće tajne oholosti, ni- 
ske zavisti, osvetljive srdžbe, smrdljive putenosti, i 
što drugo što tamo već dugo trune i zaudara. Ispiti- 
vanje savjesti dovest će te možda do žalosne ali isti- 
nite dijagnoze. 

b) Uzmi to svijetlo i prodri dublje u to tvoje za- 
gonetno srce. Gdje je ono? Čime se ono bavi? što 
$a nadahnjuje? Koja je ona glavna struja koja mu 
opredjeljuje pravac? Ili da govorimo bez figure: koja 
je ona glavna strast koja srcu, bolje cijelom čovjeku, 
daje karakternu moralnu crtu? Možda oholost, lako- 
most, bludnost, srditost, ili koja druga? Moguće je 
to srce podvojeno s neuredne ljubavi, razočarano, 
satrto, očajno? Zašto? Uhodi malo i putove tvoga 
srca; pusti da i ono progovori, ono je iskreno, pa 
saslušaj i njegov glas, 

c)Ilzađi i izvan sebe, držeći uvijek u ru- 
kama ne Diogenovu svjetiljku, da farizejski tražiš 
čovjeka, da se zgražaš nad njegovim slaboćama, već 
držeći u rukama svijetlo vjere i razuma, svijetlo sa- 
vjesti, da razpoznaš vanjske neprijatelje tvoje duše 
i da ih izbjegavaš, Da upoznaš varavu taštinu grijeha, 

zavodljive čari grijeha, pa sa Nojevom  golubicom 
preletiš preko tih mrtvih tjelesa smrti te se povratiš 
u kovčeg mirne tvoje savjesti. U današnje doba, kad 
grijeh nastupa otvorene glave, kad je sablazan do- 
bila pravo javnosti, samo čista i bogobojazna duša, 
samo dobro uzgojena kršćanska savjest može raz- 
otkriti i izmaknuti zavodljivoj varci grijeha, Pitaj, što 
ti o tome kaže tvoja kršćanska savjest. 

Doista, kršćanska savjest, to je svijetlo Božje po- 
sred tmina bludnje i grijeha; to je glasnik Božji, koji 
posred iskvarenog svijeta proglasuje nauku Prope- 
toga, koja jedina spasava duše; to je svjetionik, koji 
brodolomcima ukazuje luku spasa. Uprimo često po- 
gled u tu zvijezdu, koja nas orijentira spram neba; 
prihvatimo se tog stožera, kojeg je Božja dobrota po- 
sadila u sredinu našega duha, osobito onda kad nas 
struja zlih primjera i razuzdane strasti hoće od puta 
kreposti da odvede. Neka savjest bude uvijek budna, 
uvijek osjetljiva, uvijek svijetla, uvijek odlučna; neka 
uvijek kudi što je zlo a hvali što je dobro; neka so- 
koli i kara, tješi i grize, nagrađuje i kazni, Ali zato 
pomno slušaj njezin glas. 

2. Ispitivanjesavjestirukovodidje- 
lo našega usavršavanja, ono imade vo- 
deću ulogu u duhovnom životu 

Život savršenstva je život borbe. Mnogobrojni ne- 
prijatelji naše duše, poimence svijet, pit i đavao 
vode protiv nas postojanu i dobro organizovanu borbu 
na život i smrt. To je borba na obranu duše, na obra- 
nu vječnosti. Pobjeđujemo samo onda kad se do 
smrti ustrajno borimo. Za tu borbu toli dugotrajnu i 
tešku treba da i mi mobiliziramo sve naše bojne sile: 
razum, volju, čuvstva a osobito Božju milost. Treba 
nam zato bojne osnove. Bojna osnova se napravi u 
razmatranju; tu se fiksira svrha borbe, određuju se 

sredsiva obrane i napada, predviđaju zapreke i za- 
sjede, i napokon se odredi mjesto gdje i kako da se 
pređe u navalu, a gdje da se ostane u defensivi. 
Doista, da ne govorimo u slici, razmatranje je zaleđe 
ispitivanja savjesti; razmatranje vodi evidenciju nad 
moćima naše duše, nad afektima, nad strastima, nad 
zlim navikama i pogibeljima. Razmatranje uočuje ne- 
prijatelje, predviđa načine borbe; ali provađanje i 
kontroliranje ove bojne osnove, svladavanje zla i na- 
napredovanje u krepostima spada na ispitivanje 
savjesti, 

Sve naše duševne sile, sve duševne vježbe podlož- 
ne su kontroli i općem vodstvu ispitivanja savjesti, 
Ono mora da ih uvijek vodi na putu čišćenja, rasvi- 
jetljenja i ujedinjenja, Ispitivanje savjesti treba da 
rukovcdi djelo, kako da se zemljište naše duše pro- 
čisti od drača i korova naših strasti, kako da se u to 
obrađeno zemljište posije sjeme kreposti, kako da se 
to sjeme goji i zalijeva, dok ne ponikne, odraste i 
donese roda Božje ljubavi. Ispitivanje savjesti te uči 
kako ćeš strasti malo pomalo, jednu po jednu satrti; 
kako ćeš se postepeno u krepostima vježbati; i kako 
će u načim dušama porasti cvijet, najljepši cvijet 
Božje ljubavi. Toliko nam svjedoče učeni i sveti 
ljudi. ' 

3. Svjedočanstvo svetih muževa, Sv. 
Ignacije, u nekom smislu pretpostavlja ispitivanje sa- 
vjesti samomu razmatranju i molitvi. Ono što u raz- 
matranju odlučismo provesti, to tek ispitivanjem sa- 
vjesti faktično provađamo. Zato je on početnike 


najviše vježbao u ovoj vježbi i,naredio da se ispiti- ' 


vanje savjesti dvaput na dan obavi. Prije njega su 
i drugi ustanovitelji Redova, kao sv, Antun, Pahomij, 
Bazilij, Ivan Zlatousti, Augustin, Bernard u svojim 
pravilima naređivali ispitivanje savjesti, 

Sv. Krizostom je toliko cijenio ispitivanje savjesti, 
da je govorio, kad bismo ga samo jedan mjesec dobro 
obavljali utvrdili bismo se u savršenoj kreposti: in 
perfecto virtutis habitu nos consti- 
tueremus (Hom, in ps. IV, 8). Sv. Bazilije je 
želio da ispitivanje savjesti bude poput stražara na 
čelu svih naših misli, eda ih oko ovog stožera uvijek 


vidi, U »Nasljeduj Krista« čitamo: »Saberi se barem 


jednom na dan, u jutro ili na večer, Iz jutra odluči, 
a na večer ispituj svoje vladanje, kakav si danas bio 
po riječi, po djelu i misli, jer si u tom možda više 
puta uvrijedio Boga i iskrnjega svoga« (Knj. III, 19, 
4). Pobožni Rodriguez piše: »Ja svima toplo prepo- 
ručam ovo ispitivanje; jer će ovo samo, Božjom po- 
moću dovoljno nadomjestiti sve druge opomene, i 
popraviti sve naše pogreške, Ako zanemariš molitvu, 
ako na sebe zaboraviš, ako budeš nemaran u posluš- 
nosti, ako se rastreseš u razgovorima, odmah Božjom 
pomoću i ispitivanjem savjesti možeš zlo prekinuti. 
Koji bude svakoga dana dobro vršio ispitivanje sa- 
vjesti, taj imade uza se uvijek učitelja novaka, svog 
poglavara, koji ga svaki dan-i svaki čas pozivlje na 
račun, opominjajući ga za sve dobro što mora učiniti 
i karajući ga za sve zlo što je učinio« (VII, 11). 

No još jasnije ćemo upoznati, kako je ispitivanje 
savjesti veoma uspješno sredstvo kršćanskog savršen- 
stva, kada izložimo način kako se ono obavlja, 


II. Kako se obavlja ispitivanje savjesti 
Predložit ćemo: 1) predmet; 2) red i 3) način 
ispitivanja savjesti. ' 
14 Predmet ispitivanja savjesti je 
dvojak: općeniti (a) i posebni (b), a prema tomu i 
dvojako je ispitivanje savjesti, općenito i posebno. 

a) Predmet općenitog ispitivanja 
jesu uopće sve naše misli, riječi i djela; sve naše 
dužnosti i propusti ;i to ne samo u koliko smo 
mislima, riječima itd, prekršili koji Božji ili ljudski 
zakon (predmet ispovijedi) već i povrh toga, u 
koliko smo tim načinom i prekršili pravila krš- 
ćanske savršenosti, Ispitivanje savjesti ide 
za tim da nas učini ne samo kršćanima uopće, već 
dobrim i savršenim kršćanima napose, Predmet opće- 
nitog ispitivanja savjesti mogu biti svi grijesi uopće, 
od kojih se moramo pročistiti, kao i sve kreposti ko- 
jima se moramo naresiti, Ali pošto je teško svladati 
tako mnogostrukog neprijatelja jednim zamahom, a 
još teže naresiti se u jedan mah svim krepostima, 
zato pored općenitog ispitivanja savjesti imade i po- 
sebno ispitivanje, 

b) Predmet i svrha posebnog ispiti 
vanja jest dvojak: iskorenjivanje strasti, i vježba- 
nje u pojedinim krepostima, 

Nije moguće u jedan mah iščupati sve strasti, koje 
su izrasle na zajedničkom panju, naše na zlo sklone 
naravi; nemamo zato dovoljno moralne sile, Moramo 
iztrgnuti jedan po jedan njezin divlji izrastak, Nepri- 
jatelje naše duše valja najprije podijeliti, pa navaliti 
najprije na najjačega, pa onda druge po redu, 

Najjači naš neprijatelj u nama je neka jaka, 
prevladavajuća, osnovna strast, koja nosi i 
podržava sve druge, koja je uzrok tolikih naših pada; 
koja nas tako često iznenadi i svlada, Protiv ove gla- 
vne strasti moramo usredotočiti sve naše sile: razum, 
volju. maštu; i mi i Bog s nama treba da joj navjestimo 
borbu do istrage i do pobjede. Tome cilju treba da 
smjeraju sve naše molitve, sva naša nastojanja. Glav- 
na strast mora ostati glavnim predmetom i posebnog 
ispitivanja i posebne borbe, sve dotle dok je ne obo- 

rimo ili barem ne oslabimo toliko da nam ona ne 
bude više na duševnu štetu. 

Ali to još nije dosta. Borba protiv strasti ne može 
biti samo negativna. Nije nam. samo da se borimo 
protiv strasti, već se moramo i krepostima naresiti. 
Pozitivnim vježbanjem u krepostima suprotstavit ćemo 
se njima protivnim strastima. Klin strasti valja istje- 
rati klinom kreposti; srdžbu blagošću; oholost poniz- 
nošću; proždrljivost umjerenošću; bludnu požudu či- 
stoćom. I zato predmet posebnog ispitivanja savjesti, 
pored neke strasti koja se mora iskorijeniti, može 
istodobno biti i koja glavna, nama veoma potrebita 
krepost, kao protuteža glavnoj ili kojoj drugoj strasti, 
i kao sredstvo da onu strast uništimo. To je pozitiv 


i negativ u askezi: tjerati zlo dobrim, U tome pak : 


moramo se držati nekog reda, 

2. Kojega nam se reda držati pri po- 
sebnom isiti vanju savjesti pogledom 
na pogreške koje želimo iskorijeniti 
i kreposti koje želimo steći, 

Uopće stoji načelo: vježbom u krepostima pobi- 
jati protivne strasti. Glavna strast mora uvijek biti 
na glavnom udarcu, Ali ne smetnuv s vida tog opće- 
nitog načela, možemo započeti i tako, da se najprije 
oslobodimo nekojih izvanjskih pogrešaka, koje mož- 
da onemogućuju mirni boravak sa članovima s koji- 
ma u zajednici živimo; kao na pr, neukroćenost je- 
zika, mrmljanje, zadirkivanje, vikanje i slične vanj- 
ske napadne mane, koje se mogu sa manje truda iz- 
bjegnuti. Onda možemo preći na unutarnje pogreške, 
koje mogu biti uzrokom težemu zlu, i koje su nama 
i okolici još teže podnošljive, kao oholost, ambicija, 
srdžba, sa svim mogućim njihovim nesretnim kćer- 
kama. 

Napokon dolaze čini najnužnijih kreposti, kao 

vježbanje u poniznosti, u skromnosti, u molitvi, pa 
dalje vježbanje u težim krepostima. Dakle iza neke 
mane mogla bi slijediti koja krepost; ili istodobno 
< mogli bi neku manu pobijati protivnom vježbom 
stanovite kreposti. Od lakšega se ide na teže, od 
izvanjske na unutarnju manu, odnosno krepost. Kad 
se je ustanovio predmet ispitivanja savjesti neka se 
to ne mijenja lako, ne bez savjeta svog duhovnog 
vođe, Valja prilično otupiti oštrac neke strasti, da se 


uzmogne preći na drugo. Ne nagli dakle; jer »da bi 


svake godine istrijebiti jednu pogrešku brzo bismo 
postali savršeni« [Kempis). 

3, Način ispitivanja savjesti se u 
mnogočem poklapa sa razmatranjem: ono ima pet 
točaka. 

a) Zahvali Bogu za sva dobročinstva koja si 
onoga dana primio, osobito da te je sačuvao od težih 
prigoda grijeha, 

b) Zazovi Duha Svetoga da ti pogledom 
na stanje tvoje duše rasvijetli, 

c) Ispitaj se općenito kako si onoga da- 
na, kroz pojedine sate, u pojedinim službama ili pri- 
godama sagriješio.  Težih pogrešaka lako ćeš se 
sjetiti, a ni sitnije neće marnom motritelju izmaknuti. 
Postavi se ispred Isusa Krista, apsolutnog uzora svih 
mogućih kreposti, i tada će pred tvojim očima jasnije 
otskočiti rane tvoje duše; ali nećeš se poradi toga ni 
poništiti, jer istodobno ispred tebe stoji božanski 
liječnik, koji će ti rane zaviti. Sad seodmahispitaj 
posebno kako smo gore izložili. 

d) Pokaj se ozbiljno i skrušeno. Mnogi ne 
crpe ploda iz ispitivanja savjesti, jer i ako sebi otkri- 
ju sve svoje i najmanje nesavršenosti, ipak ne na- 
stoje da se pokaju. Usudna je to bludnja. Kad si se, 
da tako rečem, prstom dotakao svoje. bijede, kad si 

upoznao krhost svoje naravi, nepostojanost svoje vo- 
lje, nedostatnost svojih sila, na pogled tolikih pogre- 
šaka duboko se ponizi, sretan da možeš posvuda pro- 
povijedati neizmjernu Božju dobrotu i milosrđe, Skru- 
ši se duboko, Nek ti pri tom pripomognu oni razlozi, 
koje si, da uzljubiš ovu ili onu krepost, odnosno da 
zamrziš ovajjili onaj grijeh, našao u razmatranju. ili 
duhovnom čitanju. 

e) Odluči se popraviti uopće i napose. 
Kad si upoznao krivnje svojih grijeha, sad nastoj da 
te korjene malo po malo, nježnom ali i jakom rukom 
isčupaš. Ispitaj svaki dan svoju savjest i ti ćeš se 
ostaviti grijeha i napredovati u svetosti, 


Fra Ignacije Radić. 


Na krilima Utješitelja 


Veličanstveno je, u potpunom smislu te riječi, 
otajstvo stanovanja Svetoga Duha u dušama, koje se . 
nalaze u posvetnoj milosti, Božanski Gost posvećuje 
sve duše, one koje su živjele prije dolaska Kristova, 
kao i one za vremena njegova života, naše duše, pa 
sve do konca svijeta; sve one, koje su u nebu, čisti- 
lištu i na zemlji, sve te pravedne duše Duh Sveti 
organski spaja u jedno veliko tajanstveno duhovno 
tijelo, kojemu je sam Duh Sveti srce i duša po onoj 
posvetnoj milosti i božanskoj ljubavi, koja je živa 
slika, imitacija Božanske Ljubavi, Duha Svetoga i 
božanskog života presvetoga Trojstva. I svaka je 
pravedna duša živi član, dio ovoga velebnog orga- 
nizma u komu kola božanski život. Zaista veličan- 
stveno! 

Ovo je isto otajstvo u isto vrijeme i temeljno otaj- 
stvo duhovnog života, Duh Sveti stoji u našoj duši 

s namjerom, da u nama i s nama djeluje, eda djelo 
posvećenja, koje je započeo prvim svojim dolaskom 
u našu dušu, potpuno dovrši, usavrši i do potpune 
kršćanske savršenosti i prave svetosti dovede. Tako 
će »veselje naše biti potpuno (već ovdje), dok se ono 
ne ispuni (u savršenom blaženstvu na nebu) (Iv. 1 
Is ti)«. Zato i ne dolazi sam već s velikom pratnjom 
svojih učinaka, kreposti i darova. U prošlom članku 
o Duhu Svetomu (»Učinci Duha Svetoga« br, 1.) 
vidjeli smo jednim pogledom čitav onaj osobni, indi- 
viđualni nadnaravni organizam milosti, kreposti i 
darova, kojim Duh Sveti preobrazuje, podiže i bo- 
žanski oplemenjuje svaku i pojedinu dušu, u kojoj 
stanuje, Sada nas važnost predmeta nuka, da napose 
promotrimo onaj najplemenitiji dio ove odabrane 
pratnje naime »darove «Duha Svetoga. Jer, veli Lav 
XIII, u jednom privatnom pismu upravljenom fran- 
cuskom dominikancu Froget-u, da je ovo otajstvo 
glavno i tako utješno (kako je to isti papa istaknuo 
u Enciklici »Divinum illud munus«) te je od najviše 
važnosti raspršati iz kršćanskog puka neznanje ovih 
uzvišenih istina, a poraditi, da svi spoznaju, uzljube 
i mole dar svevišnjega Boga, odakle teku tolika 
dragocjena dobra, 

Duh Sveti, dakle, stanuje u nama, Po milosti i 
ljubavi stoji u središtu naše duše i našeg srca. Odatle 
širi svoj utjecaj i svoje djelovanje na dušu i na čitav 
naš život: On ulijeva, stvara u svim našim moćima 
neke nadnaravne sposobnosti djelovanja, koje zovemo 


»kreposti«. Tim krepostima služi se Duh Sveti kao . 


svojim prirodnim životnim sredstvima, po kojima nas 
pomaže, prosvjetljuje i potiče da radimo prema 
božanskom životu, koji primamo u posvetnoj milosti 
i ljubavi, to jest da kršćanski, sveto, božanski živimo. 
Te kreposti — vidjeli smo — jesu najprije tri bogo- 

slovne: vjera, ufanje i ljubav ,a zatim one četiri te- 
meljne moralne kreposti nazvane stožerne: raz- 
boritost, pravednost, jakost i umjerenost sa bez- 
brojem ostalih kreposti, koje su pripojene svakoj od 
ovih, 

Ali tu, u ovom djelovanju po krepostima, Duh 
Sveti: ostaje potpuno sakriven, Ne. opaža se pak 
Njegov utjecaj. On prosvjetljuje razum, daje volji 
pobudu za dobro i mi u tim pobudama primamo 
njegovu pomoć, Ali u tom djelovanju Duh Sveti pri- 
lagođuje svoju pomoć našim sposobnostima i djeluje 
u duši na način nama prikladan, tako da se uvijek 
osjećaju slabosti naših sposobnosti, 

Vjera nam na pr, daje nadnaravno svijetlo, nad- 
naravna načela i pravila života, ali tada moramo mi 
svojim ličnim istraživanjem, radom svoga razuma 
prosuđivati sva naša djelovanja, baciti pravo svijetlo 
na naše čine i gledati ih u tom nadnaravnom svijetlu 
i prama njemu ih procijeniti i prama tomu raditi, No 
pošto naš razum — usprkos svijetla vjene — još ostaje 
slaba i nesavršena znanja, i pošto naša sjetila nijesu 
po ulivenim krepostima potpuno izliječena i posve 
sređena, odatle slijedi, da različite strasti, privlači- 
vost pokvarenog svijeta i zavodljivost sotone mogu 


. lako da zavaraju razum i zavedu još neučvršćenu 


volju, A, ako svi ovi neprijatelji i ne uspiju, uvijek 
ostaje istinito, da svet i neporočan život zahtijeva 
mnogo ličnog nastojanja, napora i borbe i prama 
tomu je težak te nam brzo može da postane suh i 
dosadan, 

»Božanski život«! To je ideal odviše uzvišen i 
udaljen od bijednog ljudskog stvora, Usprkos vjere 
i vatre cd Boga ulivene ljubavi, čovjek je još pre- 
više daleko od tog ideala, još osjeća svoju nesavrše- 
nost i slabost svojih sila a da bi se mogao nesmetano 

okretati u toj atmosferi božanskog života, a da ne bi 
još uvijek osjećao moralnu težinu svoje naravi (nada 
sve istočnim grijehom pokvarene), koja ga vuče 


k nižem životu, Eto, dakle, sve te plemenite kreposti | 


pružile su čovjeku mogućnost da živi i da se razvija 
u već primljenom božanskom životu, ali ostavile su 
onu, čovjeku prirodnu, poteškoću razvijanja u tom, 
nad čovjekom tako uzvišenom, životu, 

I baš zato se taj čovjek nalazi u velikoj opasnosti 
ne samo da duhovno zakržljavi već i da potpuno 
izgubi taj božanski dar, Veoma su različite okolnosti 
i. predmeti, koji nas okružuju a naš razum ne može 
da se uvijek brzo i ispravno posluži onim svijetlom 
vjere, što u sebi posjeduje, te uvidi i odluči, što ima 
u mnogim slučajevima da učini. Zato govori Duh 
Sveti u knjizi Mudrosti (9, 14): »Pljašljive su misli 
smrtnika i nestalna su njihova predviđanja i zato 
trebamo da budemo vođeni i zaštićeni od Boga 
koji sve zna i sve može«, A_sv, Pavao (Rim 8. 
26) govori o istoj molitvi: »Mi ne znamo što i kako 
treba da molimo, već sam Duh Sveti moli za nas« 
to jest On nas prosvjetljuje i nadahnjuje što i kako 
imamo moliti, 

Treba, dakle, jer je uzvišena naša svrha i uzvišen 
naš ideal, da uzvišena i savršena budu i naša djela, 
naš rad, naš život: jer, što je uzvišeniji neki cilj to 
savršenija moraju biti i sredstva za taj cilj, inače 
mema razmjera između cilja i sredstva. Ne možemo 
na pr. slabom nadarenošću i slabim nastojanjem po- 
stignuti veliko znanje. Tako ne možemo našim 
slabim razumom sve predvidjeti i savršeno urediti 
čitav naš život prama vječnom cilju, niti možemo 
mašim oslabljenim silama nadvladati sve one bez- 
brojne poteškoće, koje nalazimo na putu prama po- 
stignuću vječnoga blaženstva: Tu treba da nas po- 

mogne Onaj, koji savršeno pozna i posjeduje to 
blaženstvo i zna pravi put i sve zapreke na tom 
putu te je dovoljno i predovoljno jak, da nam po- 
mogne svladati svaku zapreku. Bog je naša svrha, 
naše blaženstvo. Ali on jedini savršeno posjeduje 
svoje blaženstvo, svoj život, Zato on jedini savršeno 
pozna put ik blaženstvu i može da nas podrži svojom 
jakošću, da svladamo sve protivnosti i poteškoće, On 
nas, dakle, treba da sam vodi u duhovnom našem 
životu. 

Anđeoski Naučitelj sv, Toma daje nam jednu lijepu 
poredbu: Liječnik, koji savršeno posjeduje svoje 
liječničko znanje i vještinu, može sam da vrši liječ- 
ničke čine i operacije, i on će svojim vještim, sigur- 
nim djelovanjem postignuti svoj cilj: ozdravljenje bo- 
lesnika; ali učenik u liječništvu ili onaj, koji je tek 
početnik i prama tome ne posjeduje savršeno liječ- 
ničko znanje, taj ne može sam da vrši svoju službu 
bez sudjelovanja i upravljanja nekog savršenog 
liječnika. Tako smo-i svi mi u pogledu na našu zadnju 
svrhu, Naš razum, volja i sve sjetilne moći posjeduju, 
po nadnaravnim i od Boga ulivenim krepostima, slabo 
poznavanje zadnje svrhe i slabu spretnost u radu, u 
životu prama tom božanskom cilju, Zato trebamo da 
nas sam Bog, taj jedini savršeni »Učitelj« i »liječnik« 
sam prosvijetljuje i nadahnjuje i potiče na svet, krš- 
ćanski i božanski život i u tom nas životu neprestano 
podrži, 

Treba da sam Duh Sveti preuzme vodstvo našeg 
duhovnog života. To nam lijepo govori sv, Pavao: 
»Oni su pravi sinovi (i baštinici) Božji, koje Duh 
Sveti vodi« (Rim 8, 14). A sveti kralj David: »Tvoj 
dobri Duh o Gospodine, privest će sve u dobru 
zemlju« — »jer« — nadodaje sv. Toma — »u ono 
baštinstvo blažene zemlje mi ne možemo doprijeti 

osim, ako smo prosvijetljeni i vođeni Duhom Svetim« 
(1,2 a, 68, a2). 

Ti su dakle darovi Duha Svetoga u našoj duši 
realni. Kao što smo primili ulivene kreposti tako 
smo primili i neke druge vrsnoće koje nazivljemo da- 
rovima Duha Svetoga, Ovi nas posvećuju, čine nas 
spretnim i sposobnima da u svakom času budemo 
poslušni Duhu Svetome koji djeluje u nama, Darovi 
su stoga nadnaravna svojstva, kojima se duša usavr- 
šuje da bude poslušna nadahnućima. 

To sasvim dosljedno zaključuje sv, Toma ovako: 
Ako je Bog uredio narav svakog stvorenja tako, da 
ima sve ono, što joj je potrebno za razvijanje i po- 
stignuće njezine prirođene svrhe, tim više je morao 
Bog učiniti savršenim nadnaravni red, U redu posve- 
ćenja i spasenja duši nije smjelo uzmanjkati nešto, 
što je potrebito da postignemo svoj zadnji cilj ovdje 
na zemlji: savršenost kršćanskog, božanskog života, 
a na nebu: vječno blaženstvo u zajednici s Presvetim 
Trojstvom i ostalim odabranicima Božjim, 

Osim ovoga jakog i logičnog obrazloženja Anđeo- 
skog Naučitelja imamo još složno naučavanje svih 


crkvenih otaca ,naučitelja i teologa, koji temelje svoj 


nauk na božanskoj objavi. Svi ovi tumače, da ono, 
što je prorok Izaija izravno i u prvom redu prorekao 
o Isusu Kristu, da će u Njemu kao čovjeku biti da- 
rovi Duha Svetoga (Izaija 11, 2—3), vrijedi i za sve 
vjerne duše, jer — veli sv, Ivan — »svi mi primismo 
od punine (milosti i darova) Njegove« (Iv, 1, 16). A 
na drugom mjestu veli Sveto Pismo, da Bog daje duh 
mudrosti i razuma svima onima, koji ga se boje: »Tko 
se boji Boga činit će dobra djela .,. i Bog će ga na- 
puniti duhom mudrosti i razuma« (Euh, 15, 5), A 
božanski Spasitelj obećaje svojim apostolima osobita 
nadahnuća Duha Svetoga, da se uzmognu mudrošću 

svojih odgovora obraniti od svojih neprijatelja, »A 
kad vas predadu (carevima i sucima), ne brinite se 
kako ćete ili što ćete govoriti, jer će vam se u onaj 


.čas dati kako ćete ili šta ćete govoriti, jer nijeste vi 


onaj koji će govoriti, nego Duh Oca vašega (nebe- 
skoga) govorit će iz vas« (cuf. 10, 19—20), —— $£ i 
I uistinu mi jasno vidimo istinitost ovoga obeća- 
nja, jer je već sv, Stjepan Prvomučenik tako bio pun 
Duha Svetoga, da njegovi neprijatelji »nemogahu odo- 
ljeti mudrosti i Duhu, koji je govorio (iz njegovih 
usta)« (Djela Ap. 6, 10). 

Darežljivi Bog ne daje samo apostolima i mučeni- 
cima svoja nadahnuća, već i svojim vjernicima, To 
Isus veli u prispodobi vjetra: »Duh diše kamo hoće, 
i ti slušaš njegov glas, ali ne znaš odakle dolazi ni 
kamo ide: tako je svaki koji je rođen od Duha« (Iv. 
3, 8). K tomu još dolazi, da je Isus Krist uzor svih 
vjemika, To nam izričito govori sv. Pavao: »Koje je 
(Bog) u svom znanju upoznao i odabrao, njih je i 
odredio da budu jednaki slici Sina njegova, da on 
bude prvorođenac među mnogom braćom« (Rim. 8, 
29), Ali da postanemo slični našem uzoru, baš nam 
nadasve treba onoga Duha, koji po riječima Izaije, 
počiva i stanuje u Kristu, Jer opet veli Apostol na- 
roda: »Ako tko nema Duha Kristova, on nije Njegov« 
(Rim, 8, 9), I mi smo vidjeli, da Duh Sveti ne stanuje 
samo u Kristu, već i u duši svakog pravednika, Prema 
tomu On svih »dira« i pokreće svojim nadahnućima 
i gibanjima svoje milosti, eda uzmognu, barem do- 
nekle, izvesti u sebi život Isusov, Zato sv. Pavao 
moli za sve vjernike na ovaj način: Prigibam koljena 
svoja pred Ocem Gospodina našega Isusa Krista ..., , 
da vam dade po bogatoj slavi svojoj, te se silno 
utvrdite Duhom njegovim za unutrašnjeg čovjeka« 
(Efež, 3, 14—16). Time hoće reći, da ako hoćemo 

živjeti nutarnjim duhovnim božanskim životom, treba 
da nas Duh Sveti mnogo i često (»silno« veli 
sv. Pavao!) prosvjetljuje i na dobro potiče, 

Dobro je, stoga, rekao sv, Toma: »Ilako nadna- 
ravne ulivene kreposti usavršavaju donekle čovjeka 
da može urediti svoj život prema zadnjem cilju (vječ- 
nom blaženstvu), ipak ne usavršavaju, ne pomažu ga 
toliko, a da čovjek ne bi uvijek trebao da bude 
vođen nekim višim instinktom Duha Svetoga« (1, 2, q. 
68, a. 2, ad 2). Budući da je čovjek skoro odasvuđ 
okružen tolikim pogiblima i zaprekama, i mora da 
prođe kroz tako različite i tajnovite putove, a opet 
s druge strane tomu čovjeku, sa svim ulivenim kre- 
postima, nije sve poznato niti je moguće izvesti 


sve ono što je za spasenje potrebito: odatle sli- | 


jedi, da mu je nemoguće u svim stvarima odba- 
citi ovu »ludost«, neznanje, naglost, tvrdoću srca, 
zle strasti i ostale slične mane i nedostatke gle- 
dom na duhovni život i zadnju svrhu. Zato Bog, 
kojega znanju i vlasti sve je podložno, svojim vod- 
stvom i diranjem štiti nas od svake ove ludosti, ne- 
znanja, tuposti i sličnih pomanjkanja time što nam 
daje »darove« Duha Svetoga, eda možemo biti za- 
štićeni od ovih mana, slijedeći lako i brzo nagnuće 
istoga Duha (ib, ad 3.). 


Dr. Dominik Budrović O. P. 

Liturgijski život 
Liturgijski stil 

Prije svega o stilu može se govoriti općenito. 
Tada pod tom riječi razumijevamo specifičnu oznaku, 
crtu, koju ima u sebi svaka prava i vrijedna tvore- 
vina; može to biti umjetnina, osoba, zajednički život, 
ili bilo što. Može se zato o stilu reći da je to vanjski 
znak činjenice, da je život u nekom određenom ob- 
liku našao svoj pravi, istinski i savršeni izraz. Ali 
ovaj izraz mora biti umjeren tako da i ono pojedinač- 
no upravo u tome poluči svoje općenito značenje, 
koje prelazi njegov vlastiti djelokrug. Jer marav 
pojedinačnog bića sadržava u sebi dvoje: nešto po- 
sebno, što nemaju druga bića, ali i nešto skupno, 
općenito; stoji naime u nekom odnosu s ostalim po- 
jedincima svoje vrste ,nosi na sebi oznake koje imaju 
i drugi. Stoga je neko pojedinačno biće to važnije i 
savršenije, što je izvornije i samoniklije, ali što opšir- 
nije može da prikaže općenitu narav svoje vrste. 


- Ako dakle neka osoba, umjetnička tvorevina ili neki 


oblik društvenog života u svom bivanju i djelovanju 
uvjerljivo izrazi kakav je sam u sebi, a da u svojim 
osobinama ne pokazuje samovoljne mušice tvorca, 
nego da stoji u vezi s općenitim životom — tada i u 
toliko kaže se da posjeduje neki stil, 

U ovom smislu ima ga litungija svakako, O tom ne 
treba gubiti riječi, 


* Narav genijalnoga — genijalne osobe ili velikog djela — 
leži u tome, da se ne sastoji u omeđenoj izvornosti, a ipak da 
općenito tumači ljudski život, (Na pr. Beethovenova Feta Sim- 
fonija, Danteova Komedija ili Summa sv. Tome uza svu svoju 
originalnost protežu se općenito na ljudski život kao takav, 
imaju sveljudsku, općenitu vrijednost za cijelo čovječanstvo), 
i u tom se sastoji genijalnost i veličina tih djela, (Op. prev.) _ 

Ali taj pojam može se shvatiti i u užem smislu. 
Zašto osjećamo utisak stila pred kojim grčkim hra- 
mom više nego pred gotskom katedralom? Po svom 
unutarnjem djelovanju imaju obe tvorevine istu moć. 
da uvjere o svojoj snazi i veličini, Svaka od njih je 
savršeni izraz određenog načina shvaćanja prostora 
i razmjera, Svaka od njih otkriva vlastitosti jednoga 
naroda, ali u isti čas omogućuje uvid duboko u dušu 
čovjeka i svijeta uopće, A ipak mi osjećamo utisak 
»stila« pred hramom u Segesti mnogo jače, nego pred 
katedralom u KGlnu i Reimsu. Zašto? S kojeg razloga 
ima, za ispravno naobraženi osjećaj, Giotto u svojim 
djelima više stila, ako ih usporedimo sigurno s jed- 
nako snažnim ako ne i većim djelima Griinewalda; 
kip nekog egipatskog faraona više nego divotni Do- 
natellovi likovi sv. Ivana? 


Riječ »stil« ima ovdje svoje posebno značenje. 
Ona znači da je u dotičnoj tvorevini pojedinačno uz- 
maklo pred općenitim. Sve što je prigodno, tijesno 
vezano s nekim vremenom ili mjestom, ono što 
vrijedi samo za nekog određenog čovjeka, za ovo od- 
ređeno biće, sve je to potisnuto od onoga što vrijedi 
za sva vremena, sva mjesta i sve ljude. Ono pojedi- 
načno u velikoj mjeri izgubilo se u općenitom, U 
jednom je .takovom djelu na pr. neko zamršeno du- 
ševno stanje, koje se inače može izraziti možda samo 
kakvim teško razumljivim krikom ili neobičnom ge- 
stom, sasvim pojednostavljeno te svedeno na osnov- 
ne duševne snage.“ Time je zadobilo sposobnost da 
Sa razumiju svi, Neubrojivo uzbuđenje izraženo je 
jednostavnim  nepromjenjivim oblikom  osnovanim 


2 Isp. duševni život u modernim dramama s onim u antik- 


nim tragedijama, na pr. Ibsenove »Sablasti« sa  Sofoklovim 
»Edipom«, 

na duševnosti. Tako je postalo shvatljivo, te može i 
drugima u njihovom vlastitom životu da protumači 
suvislost između uzroka i posljedica. 

U historijskim, nekadanjim događajima više će biti 
naglašeno ono nadvremensko i općenito u životu. Po- 
jedina osoba postat će tip općenitosti, s općenitim 
oznakama, Brza, svojevoljna kretnja bit će opleme- 
njena, umjerena, Dok je iprije bila vezana na potpuno 
određene prilike, na neke određene naravi, mogu je 
sada do neke stanovite mjere preuzeti svi.“ 

o Stvari, oruđe, potrepštine izgube što je na njima 
akcidentalno, a više se izrazuju njihovi bitni oblici, 
razjašnjuje svrha uporabe, pojačava njihova sposob- 
nost da izraze posebni ugođaj ili misao. Jednom riječi: 
Dok prvi oblik umjetnosti hoće da izrazi upravo ono 
posebno, drugi teži za tim da uzdigne ono što je od 
općenite važnosti. Onu jednostavnu stvarnost, koja 
je sama po sebi uvijek zasebna i pojedinačna, tako 
preinači da iskrsne ono što je tipično i općenito; pre- 
mačena je, »stilizirana«, »Stil« u užem značenju riječi 
osjećamo uvijek tada, kada se komplicirani život pod- 
vrgava takovu pojednostavljenju, kada se pojedi- 
načno uzdigne do općenitog. Dakako, nije tako lako 
povući razliku između »stila« i »sheme«, Ako je pre- 
inaka pretjerana, ako se zbude samo po nekom pra- 
vilu, a ne iz nutarnje nužde, ako je izgubila vezu 
s živom stvarnošću, te je samo izmišljena i proračuna- 
na, tada nastaje tvorevina koja je samo općenita i 
zbog toga i mrtva i prazna, Istinski stili u svojim naj- 
oporijim formama sadržava bujnost svog nepatvore- 
nog izražaja, koji može da uvjeri, Samo što je živo 


5 Isp. na pr. vladanje Hedde Gabler (Ibsen) s vladanjem 
Antigone (Sofoklo). Op. prev. 

“ Tako nastaju razni običaji i forme uglađenosti u društve- 
nom životu. 

ima stil; puste tvorevine duha, obične proračunane 
patvorine, nemaju ga. 

Liturgija ima (bar u većem dijelu svog djelokruga) 
stil u užem značenju. Ona nije ni u svojim mislima i 
riječima, ni u svojim kretnjama, činima i predmetima 
neposredni izraz nekog pojedinačnog duševnog ras- 
položenja. Treba samo usporediti možda molitve ne- 
djeljnih misa s molitvama Anselma Kanterburškog ik 
Newmana, držanje svećenika na oltaru sa spontanim 
kretnjama vjernika u molitvi kad misli da ga niko 
ne. vidi; neka se isporede propisi Crkve o ukrasu 
oltara, o odijelu ili drugom oruđu s načinom kako 
puk ukrasuje svoje crkve, ili kako se kod vjerskih 
prigoda oblači; ili gregorijanski koral s pučkim pje- 
vanjem. Stalno i posvuda opažamo u liturgiji to da je 
oblik duševnog izražaja, pa bila to sada riječ ili 
kretnja, boja ili predmeta, do neke stanovite mjere 
lišen svoje pojedinačne odneđenosti, pojačan i smiren 
i podignut do vrijednosti za općenitost, za sve. 

Da se to postigne više je faktora sudjelovalo. 
Prije sveća dugi vijekovi brusili su i izglađivali litur- 
gijske oblike i slike te ih prilagođivali. Tada je na- 
došla i teološka misao sa svojim jakim utjecajem da 
ih proširi i učini opšenitim. Napokon bio je ovdje ođ 
osobite važnosti i utjecaj grčko-latinskog duha, koji 
je u svojoj umjetnosti orijentiran prema stilu u užem 
smislu, 

Ako još sada pomislimo da sve ove moći koje su 
sudjelovale kod stvaranja stila nisu djelovale u životu 
i djelokrugu jednog čovjeka, nego u životu velike za- 
jednice, svijesne svoje skupnosti i jedinstva — kato- 
ličke Crkve; ako pomislimo dalje da je taj ovako 
uređen život bio sav usmjeren prema prekogrobnom 
životu, da je sa svom odlučnošću upravio svoj put 
prema nadnaravnom svijetu ,dakle u vječno, uzvišeno 

i nadljudsko, — tada ćemo lako shvatiti da su tu bili 


dani svi preduvjeti za stvaranje snažnog stila, Ako 
igdje to je morao ovdje da nastane uzvišeni duhovni 
stil To se je i zbilo. Razmotrite liturgiju kao cjelinu 
i njene glavne sastojine, i to me u kakvom kržljavom 
obliku, kako je nažalost često vidimo, nego onakovu 
kakva bi morala biti, tada ćete moći da doživite 
utisak upravo gigantskog stila, Moći ćete vidjeti i 
osjetiti da si je ovdje onaj unutarnji svijet neizmjer- 
ne širine i dubine stvorio izražaj tako bogat, tako 
jasan i od općenite vrijednosti, kao nigdje drugdje. 

Stil je dakle u strogom značenju riječi: Jasan 
govor, odmjerene kretnje, točno određena uporaba 
mjesta, stvari, boja i tonova; sve, misli, riječi, kretnje 
f slike proizašle iz jednostavnih elemenata duševnog 
života; bogat, različit, a ipak jasan, Jačina ovakova 
stila još se samo pojačava tim da liturgija govori je- 
zikom odstranjenim iz dnevne uporabe i to klasičnim, 

Iz svega ovoga jasno se razabire kakova snaga 
leži u liturgijskom načinu izražavanja, Ona je vjerniku 
škola za izobrazbu vjerskog duha, a onome koji je 
izvana promatra mora da izgleda kao kulturni proiz- 
vod najplemenitije vrste, 

Ali ne može se zatajiti da u ovim vlastitostima 
liturgije svaki čovjek, osobito čovjek današnjice, na- 
lazi velikih poteškoća. On: hoće — osobito ako ima 
u: sebi samostalnog duha — takovu molitvu koja bi | 
bila neposredni izraz njegovog duševnog stanja, I sad 
da poprimi kao izraz svoje nutrašnjosti čitavi svijet 
misli, molitava i čina, koji kao da su mu zbog svoje 
općenitosti nekako daleki, ne pristaju mu, On osjeća 
kao da su mu hladni, gotovo prazni. Toga je osobito 
svjestan, ako ih usporedi s molitvom izvornom, svje- 
žom, iz srca, Liturgijske formule same po sebi ne. 
mogu da obuzmu naše srce tako, kako bi to učinile 

riječi nekog duhovno srodnog čovjeka, Liturgijski čini 
ne diraju mas tako neposredno, kako bi to možda 
proizvele spontane kretnje zanosa kod čovjeka, koji 


nam je bliz i po značaju i po svojstvima. Poticaji srca, * 


koji proviru iz liturgije, ne nalaze tako lako odjeka, 
kao krik naravi koji se diže iz dubine duše. Osobito 
pak čovjeka sadašnjice, koji je tako osjetljiv u svemu 
što se tiče načina života, koji posvuda traži dah zem- 
lje i u svemu pazi na individualni ton, mogli bi lako 
i trnci da prođu zbog tako bistrih oblika, Njemu bi 
se mogle lako riječi pričiniti kao izmišljene, a kretnje 
hladne i kao samo po propisu. Tako se može češće 
dogoditi da će pribjeći molitvama i pobožnostima, 
koje su po svojoj duhovnoj vrijednosti daleko niže od 
liturgijskih, ali izgleda da imaju za sebe tu prednost 
da potječu iz sadanjeg vremena ili iz duše čovjeka 
jednako nastrojena, 

Ko hoće da ovu poteškoću shvati u svoj njenoj 
zamašitosti, mora da isporedi kako je prikazana po- 
iava Gospodinova u liturgiji, a kako u evanđelju, U 
evanđelju sav život je pojedinačan, Čitatelj udiše 
miris zemlje, osjeća duh vremena, vidi Isusa iz Naza- 
reta kako prolazi cestama kroz mnoštvo svijeta, čuje 
njegove nedostižive, a tako uvjerljive riječi, čuti 
kako to živo struji od srca k srcu. Sva draž opisane 
živahnosti skupila se oko lika Gospodinova. Krist 
je ovdje zaista »jedan od nas«, određena osoba, onaj 
isti Isus, »sin tesara«, koji je stanovao u Nazaretu, 
u toj i toj ulici, koji je imao to i to odijelo, koji je na 
taj i takav način govorio. I to je baš ono za čim 
upravo današnji čovjek teži. To je ono što njega 
toliko usrećuje, da u ovoj historijskoj osobi ujedno 
prebiva vječno i nepromjenljivo Božanstvo živo, 
osobno i po naravi, da je u njemu u punom značenju 
riječi »pravi Bog i pravi Čovjek«, 

Ali kako je različan lik Isusov u liturgiji. Tu je 
on uzvišeni posrednik između Boga i čovjeka, vječni 
Veliki Svećenik, Božanski Učitelj, Sudac nad živima 


<i mrtvima, Utamničenik sakramenta ljubavi, Glava. 


koja ujedinjuje sve vjernike u svoje tajanstveno tijelo 
koje je Crkva, Bog-Čovjek, Riječ koja je postala 
tijelo, Takova ga vidimo u misi, takova u liturgijskim 
molitvama, Čovječja narav njegova bez sumnje, pot- 
puno je sačuvana; ta nisu bile zaludu izvojštene po- 
bjede nad Eutihom, On je pravi, savršeni čovjek, s 
dušom i tijelom, koji je zaista živio, ali sav preobra- 
žen u Božanstvu, uronjen u svijetlu vječnosti, uzvišen 
nad vrijeme i mjesto. On je Gospodin, koji »sjedi 
s desne Ocu«, mistični Krist, koji i dalje živi u svojoj 


Crkvi, 


Mogao bi neko primjetiti da nam ipak misno 
evanđelje pruža potpuno povijesni prikaz života Isu- 
sova! Sigurno, Ali ako pažljivije prisluhne opazit će 
da su ti izvještaji u sklopu, u kom se nalaze, dobili 
svoje posebno osvjetlenje. Oni su dio mise, koja se 
naziva »Mysterium magnum«, uronjeni u misterij 
žrtve, uklopljeni u sklop dotičnog nedjeljnog oficija, 
vremenskog otsjeka crkvene godine, poneseni snaž- 
nim valom u onostrano, prekogrobno, Na taj način 
se i njihov sadržaj promijeni; osim toga mi ih sluša- 
mo u nama stranom jeziku, a i pjeva ih đakon u 
posebnom koralnom tonus) A i nekako kao samo 
po sebi mi ni ne pazimo toliko na pojedine detalje, 
koje ti odlomci evanđelja sadržavaju, nego više je naš 
pogled uprt na ono vječno, nadvremensko u njima. 

S time pak nije litungija nipošto, kako to Crkvi 
predbacuje protestantizam, iskrivila lik Kristov iz 


5) Doduše mi Hrvati imamo povlasticu da možemo pjevati 
evanđelje hrvatski, ali to u biti ne mijenja ništa, 

Evanđelja. S time nije Crkva na mjesto živog Isusa 
postavila kakav pusti izmišljeni lik, Već i u evan- 
đeljima nalazimo da je, već prema svrsi njihova pri- 
kazivanja, sad jedna sad druga strana osobnosti i 
djelatnosti Kristove jače naglašena i istaknuta. Na- 
prama liku Kristovom iz prva tri evanđelja, koja ga 
prikazuju u njegovoj skoro samo čovječjoj djelatnosti, 


već u poslanicama sv, Pavla iskrsava pred nama. 


Gospodin, koji i nadalje mistično živi u svojoj Crkvi 
i dušama vjernika, Evanđelje sv. Ivana prikazuje nam 
»Riječ koja je postala Tijelo«, i napokon knjiga Otkri- 
venja crta nam Gospodina u njegovoj vječnoj slavi, 
Iz toga pak nikako nije isključena njegova historijska 
čovječja zbiljnost, nego je dapače uvijek pretpostav- 
ljena i dosta često izričito naglašena.) Liturgija da- 
kle nije učinila ništa drugo što već nije i Sveto Pismo 
učinilo. Ona je, a da pri tom nije prezrela ni najmanji 
potez na historijskom liku Kristovom, zbog svojih 
posebnih razloga dopustila da se ma njegovoj pojavi 
istakne više ono nadvremensko, vječno. Jer liturgija 
nikako nije samo pusto sjećanje na ono što je nekad 
bilo, nego živa sadašnjost, neprekidni život Isusa 
Krista u nama i nas u Kristu, i to u vječno živom 
Bogu-Čovjeku Isusu Kristu. 

Ali naša poteškoća je ipak ostala. Stoga je dobro 
da budemo s njom potpuno na jasnom, Kako rekosmo 
osobito je osjeća današnji čovjek, Više nego jedan — 
radeći po svom prvom nagonu — drage bi volje 
žrtvovao i najljepše teološke pojmove i predodžbe, 
kad bi za to mogao da vidi kako Isus prolazi ulicama, 
ili da čuje njegov glas kojim se obraća jednom od 
svojih učenika, On bi rado napustio i najdivniju litur- 


gijsku molitvu, kad bi u zamjenu mogao ćuti Gospo- 


8) Na pr. početak ev. sv. Ivana i prve njegove poslanice. 

dina kako se obraća k njemu, a on bi smio da mu 
iz dubine srca .kaže bar jednu riječ. 

A sada kako da riješimo tu poteškoću? Znademo 
da nije nikako dozvoljeno da bi duhovni život poje- 
dinca sa svim svojim osobnim pojedinostima i litur- 
gijski život sa svojom bitnom crtom općenitosti, jedan 
drugome smetali, protivili se i izigravali jedan dru- 
goga, Ne smije se reći: ovo ili ono, nego i jedno i 
drugo u snažnom zajedničkom sudjelovanju, 

Molimo li sami za sebe, tada govorimo s Bogom 
iz dubine svoga bića, već kako nam po našem zna- 
čaju 1 tadanjem raspoloženju dolaze riječi na usne. 
To je naše neograničeno pravo i Crkva je zadnja 
koja bi htjela da nam ga okrnji. Mi tada proživlja- 
vamo sami sebe, sami smo sa svojim Bogom. Ovdje je 
on nama tako blizu kao nigdje, za svakoga potpuno 
»njegov Bog«. Jer u tome je upravo neizmjerno bo- 
gatstvo Božje, da on može biti za svakoga potpuno 
njegov Bog, za svakoga nov i da nikome ne pripada 
na isti način kao drugome. Riječi koje tada izgova- 
ramo, pristaju samo nama, i u mnogome vjerojatno 
zbilja samo nama, Mi ih smijemo sasvim tiho izgova- 
rati, jer Bog ih razumije, a drugi niko ne treba da ih 
razumije, 

Ali mi ne živimo samo za sebe, mi smo i u jednoj 
zajednici, Naš život ne kreće se samo u vremenu, 
nego nešto od našeg bića pripada i vječnosti, i baš 
tome zadovoljava liturgija. U njoj molimo kao udovi 
Crkve; po njoj dižemo se u carstvo koje je nad poje- 
dincima i zato pristupačno svim ljudima, svih zna- 
čajeva, svih vremena i zemalja. Za ovakovo stanje 
stvari zaista je stil liturgije, stil stvaran, jasan, svima 
pristupačan, jedini koji je moguć, Jer svaki drugi 
oblik molitve, koji bi proizlazio iz drugačijih pred- 
postavaka, bez sumnje bio bi nepodesan za svakog 

onog, koji bi bio drugačije raspoložen. Samo zaista 
katolički, tj. općeniti i stvarni stil života i mišljenja, 
može da bez prisiljavanja svaki poprimi. S time je 
ipak skopčana meka žrtva. Svaki si mora negdje 
nanijeti silu; mora se dići nad sebe. Time pak on 
ne gubi sebe, nego naprotiv postaje slobodniji, boga- 
tiji 1 svestraniji, 

Oba načina molitve, kako rekosmo, moraju jedna 
drugu preplitati, jedna s drugom izmijenjivati, Jedna 
poprima plodnost i svjetlosti od druge. U liturgiji 
privikava se duša da se kreće u prostranom duhov- 
nom životu, Ona stiče — ako je dozvoljena ovakova 
prispodoba — onu slobodu držanja i kretanja, koju 
se može naučiti u stvarima običnog društvenog takta 
u zaista odličnom društvu, među ljudima čije je vla- 
danje tvorba više pokoljenja dugog društvenog od- 
goja. Ona stiče u isti čas i onu puninu osjećaja 1 
vedrine duševne, kakovu duša stiče u povjerljivom 
druženju s velikim umjetničkim djelima. U liturgiji 
dobiva duša duhovni život »velikog stila« — a to je 
stvar, koja se ne može dosta visoko procjeniti. S đru- 
ge pak strane Crkva i sama često opominje đa se 
usporedo s liturgijskim životom mora njegovati i mo- 
litveni život koji odgovara posebnim potrebama po- 
jedinaca, u kojem će se duša obraćati Bogu na način 
koji najviše odgovara njenom značaju. Odatle dobiva 
tada i njen liturgijski život toplinu i intimni ton. 

Kad bi ovo posljednje manjkalo, kad bi liturgija 
bila isključivi oblik duhovnog života, tada bi se taj 
mogao vrlo lako izroditi u pustu i hladnu formalnost. 
Ako pak manjka liturgija — no, dnevno nam iskustvo 
pokazuje dovoljno dokaza kakove su posljedice i 
kako razorno djeluju. 


Romano Guardini. 

Uzori 


Zaljubljenica križa 
(Svršetak). 
U Kotoru 


Providnost, koja sve uređuje i vodi, pobrinula se, 
da malena Kata bude smještena na poluslužbu u 
vlasteoskom i čestitom domu obitelji Buchia koja 
se je pobrinula i za njezin pravi kršćanski odgoj. 
Služila je svoje gospodare onako, kako je sv, Pavao 
prvim kršćanima govorio: »Ne na oko i prisilno već 
iz ljubavi i uvjerenja, kao da služiš samom Gospodi- 
nu, Njemu jedinome nastojeći da omili.« Obavivši 
svoje kućne dužnosti, u slobodno bi vrijeme pohađa- 
la Crkve, gdje bi sva radosna gledala pobožne slike, 
slušala propovijedi i prisustvovala svetoj Misi. Zato 
je i zavoli plemenita obitelj ne kao služavku već kao 
svog milog Anđelka, kojega im je Bog na odgoj i 
povremeno čuvanje povjerio, Na taj je način Kata 
vršenjem svojih domaćih dužnosti i pobožnosti i mo- 
litvom rasla u svim krepostima kršćanskog života, a 
nadasve u temelju duhovnog života, u poniznosti i 
u kruni i vezi svih kreposti, u Božjoj ljubavi, iz koje 
izvire ljubav i samilost prema bijednicima i siroma- 
sima, Poukom, dakle, i krepostima Katina je duša 
bila pripravna da pristupi svetoj ispovijedi i da bla- 
guje Neskvrnjenog Jaganjca. 

Vrijeme je već došlo. Eno naše nevine pastirice, . 
$dje stupa prvi put prema ispovijedaonici, Ispovijed- 
nik se odmah sjeti, da je to još nevješta osoba u na- 
činu ispovijedanja grijeha, A bilo je to vrlo vjero- 
jatno ne samo s toga što je to bila prva ispovijed, 

već i za to, jer nije ni imala grijeha. Uza svu 
navalu svijeta, koja obično navali za svete Uskrsne 
blagdane, ispovjednik ipak nastoji da je pouči. Ali 
.na svoje začuđenje opazi, da je — dok on govori — 
djevojčica obuzeta nekim neobičnim viđenjem: jer 
više ne odgovara, ne govori više te napokon, bježi 
iz ispovijedaonice! 

Što se je to bilo dogodilo? Kata je imala da pri- 
stupi k prvoj ispovijedi i k prvoj svetoj Pričesti. Ta 
dva sakramenta imala su utisnuti u njezino srce 
jedan novi, mnogo jači impuls u čežnji prema Raspe- 
tom, imala su joj dati novi i određeni smjer za či- 
tav njezin život. Zato joj se na prvoj ispovijedi po- 
novno pokaza Božanski Otkupitelj, Na desnu ispo- 
“vijednika vidje razapeta čovjeka, svega od glave do 
nogu krvlju oblivena. I zato sva zaprepašćena izgubi 
za onaj čas riječ i, prestrašena, ostavi ispovijedaoni- 
cu. Smirena od plemenite gospođe Buchia povrati se 
i obavi prvu svoju ispovijed. Tako je eto spremna ne 
samo da se sastane, da vidi i da zagrli svoga Boga, 
kako ga je bila vidjela i htjela zagrliti nekoć kad 
je svoje stado pasla, već je sada bila pripravna — 
kako lijepo veli sv. Terezija od Malog Isusa — da 
se s Njim stopi u jedno,.I Kate je mogla reći, kako 
će kasnije ova »mala« Svetica reći: »Odavna su se 
Isus i malena Kata pogledali i razumijeli, ali od 
ovoga dana, od dana prve svete Pričesti, naš se sa- 
stanak ne može više nazvati pogled, već jedna fuzi- 
ja (sjedinjenje u jedno) naših duša.« 

Ova fuzija, ovo sjedinjenje malene Kate i Isusa 
bila je prva fuzija ljubavi, čuvstava, misli, duše, či- 
tavog bića. Isus joj je jasno progovorio u dnu njezine 
duše: »Kato, hoću da budeš potpuno moja. Hoću 
da uzmeš moj Križ i da me iz bliza slijediš trno- 
vom stazom prema Golgoti, prema Žrtvi.« I ona se 

sva obradova ovom pozivu svoga Spasitelja te i ona 
kliče: »Exsultavit spiritus meus..., uzradova se 
ushitom veselja moja duša u Boga Spasitelju mome. 
Moja duša ne može da šuti već i ona odgovara svo- 
me Bogu, Zaručnik krvi i bolova budi menil« 

Kata je osjetila u svojoj duši jasan poziv na Gol- 
gotu. I ona se je svom spremnosti svoje duše odluči- 
la, da se potpuno žrtvuje s Kristom. No odakle ova 
odlučna spremnost u njezinoj duši baš na dan njezi- 
ne prve svete ispovijedi i pričesti? Upravo od ovih 
svetih sakramenata. U sakramentu svete pokore (is- 
povijedi), ona se je oprala u krvi Jaganjca, koji joj 
je do u dno duše po onoj sakramentalnoj milosti 
otisnuo želju za pokorom, za osobitim pokorničkim 
životom. U svetoj pričesti blagovala je, istina, Ne- 
oskvrnjenoga Jaganjca, ali Ga je blagovala kao žrtvo- 
vanog Spasitelja na Križu, i na našim. oltarima u 
žrtvi sv, Mise, s Njime je blagovala i ona sveta 
čuvstva, kojima je izgaralo i još sada izgara Božan- 
sko srce. A najglavnije čuvstvo, koje je vlađalo nad 
svim ostalim, bio je oganj ljubavi spram Križa, eda 
Križom zadovolji svom Vječnom Ocu za grijehe svi- 
jeta te time otkupi sve narode i sve naraštaje, A jer 
je Kata bila pripravna i još više, jer ju je sam Isus 
bio pripravio, da Ga ne samo sakramentalno primi 
već Ga živom vjerom i zanosom ljubavi zaista du- 
hovno blaguje i duhovno asimilira: zato je upravo 
blagovala i ona sveta čuvstva. Onaj oganj ljubavi 
spram križa i spas duša postao je živom hranom 
njezine duše, kucaj njezina srca, životom njezina 
bića, Dovoljno je bilo, da još samo jedamput i to 
baš na veliki Petak (1513) čuje u stolnoj Crkvi sv. 
Tripuna potresnu propovijed o Isusovoj Muci, eda 
se potpuno uvjeri, da joj je ono na dan prve Pričesti 
sam Isus govorio. I sada se odlučuje na pravi pokor- 

nički zabiti život u jednoj uzidanoj isposnici, na pra- 
vo i neprekidno doživotno mučeništvo. 

Preostali su još samo detalji, kako da izvede 
taj svoj nacrt, Ali o samoj odluci nema više sum- 
nje. U mladoj je Kati ona logika, koja je vlastita 
samo svecima, Sveci, naime, postavljaju jednu pre- 
misu, a to je sveta Božja volja. Postavivši nju kao 
bazu, odmah, bez ikakovog okolišanja, bez ikakovog 
oklijevanja dolaze na praktičan i neposredan za- 
ključak, koji ne pozna suvišnih izlika, U razmatra- 
nju, kontemplaciji Isusove Muke ona vidi, da je 
Isus u Getsemanskom vrtu postao zarobljenik lju- 
bavi prema njoj i prema svim ljudima, pa i ona hoće 
da se liši slobode i postane zarobljenica ljubavi 
spram Njega, I nikakvo čudo. Ljubav hoće da digne 
— u koliko je moguće — nejednakost i razliku, lju- 
bav traži da ljubljene osobe postanu u svemu jedna- 
ke, Zato i kliče naša Blaženica: »Ako je Bog toliko 

.za mene trpio, koliko li više ne moram ja za Njega 
da trpim, za Nj da se u patnjama istrošim?« 


U isposnici. Dominikanka 

Rekli smo, da logika svetaca nema nego jednu 
premisu, i to Božju volju, iz koje odmah. polazi na 
zaključak, Ali ipak ni logika svetaca ne bi bila logi- 
“ka, kad ne bi posjedovala najvišu moralno-intelek- 
tualnu krepost: razboritost. Stoga, iako Blaženica sa 
svoje strane ne oklijeva da se i na izvanjski način 
potpuno Bogu posveti ipak što se tiče načina izved- 


be toga njezina zaključka savjetuje se i podlaže oni- | 


ma, koje je Krist mjesto sebe ostavio i kojima je re- 
kao: »Tko Vas sluša, mene sluša.« Kata se podlaže 
savjetu razboritih i učenih svećenika O, Bartolome- 
ja Grubonje franjevca i O, Vicka Bushia, domini- 
kanca. Ovi dogovorno s glavom Kotorske Crkve, 

Tripunom Bisanti, odobriše Katinu namjeru i kraj 
negdašnje Crkve sv. Bartolomeja sagradiše sasvim 
malenu i usku ćeliju. Ta sobica imala je samo jedan 
maleni prozorčić, koji je gledao u Crkvu, Tako joj je 
taj prozorčić imao služiti za zrak, svjetlo i za intim- 
nije općenje s Bogom, koji se je u toj bavi u Sveto- 
tajstvu nalazio. 

U već određeni dan eto svete crnogorske pasti- 
rice u Božjem Hramu posvećenom sv. Tripunu. Eto 
je da Isusov zamjenik, biskup, zazove nad njom mi- 
losti Svetoga Duha i da je u Kristovo ime posveti 
za Kristovu zaručnicu. Molitva je svršena. Silno 
mnoštvo uz veliko čuđenje za taj neobični način ži- 
vota a uz neopisivo Katino veselje prati u svečanoj 
povorci ovu novu Isusovu zaručnicu do njezina no- 
vog stana, do one preuske ćelije gdje je imala da 
sprovodi život u najoštrijoj pokori i molitvi, posve- 
čen jedino Kristu i to Kristu Raspetom. Sva je za- 
nesena i puna unutarnje, intimne sreće, koju može 
da osjeti i shvati jedino duša, koja potpuno pripada 
»Bogu srca svoga«, 

Ipak Kata želi još nešto. Hoće da u njoj bude sve 
novo i savršeno. Hoće da bude prikovana na križ 
redovničkog života, da se sa svetim trima evanđeoskim 
zavjetima, kao sa trima čavlima, potpuno uz Krista 
i Njegov sveti Križ priljubi. I dne 25. siječnja, na 
blagdan Obraćenja sv. Pavla Apostola 1515., u cvi- 
jetu svoje mladosti i u naponu svog mladenačkog i 
svetačkog žara prikazuje se zauvijek u Trećem Do- 
minikanskom redu kao žrtva paljenica Svevišnjemu 
po svetim redovničkim zavjetima: potpunog siroma- 
štva, anđeoske čistoće i heroičkog posluha, Na spo- 
men ovog velikog dana promjeni svoje krsno ime u 
ime Ozana. To je ime dominikanske redovnice 
blažene Ozane iz Mantove (u Italiji), koja je 10 go- 

dina ranije sveto preminula, Ovo ime imalo ju je 
sjećati, da slijedi stope one svete djevice i pokorni- 
ce i da je sjeća, da čitav njezin život od sada ima 
da bude pjesma Svevišnjemu; »Hosan a«l! 

U onoj svetoj, malenoj, ograđenoj »pustinji po- 
sred grada sprovela je punih sedam godina, to jest 
sve dotle dok se, vjerojatno radi potresa, ne preseli 
u novu sličnu isposnicu kraj Crkve sv. Pavla, Tu je 
još druge četrdeset četiri godine prošla u pokori, mo- 
litvi i bdijenju. Gvozdeni lanac opasao je njezine bo- 
kove, oštri kostrijet mučio je njezino tijelo, njezina 
usta nijesu više nikada okusila mesa, a bijeli smok 
dopuštala bi sebi samo tri puta na sedmicu, dok bi 
ostale dane postila o kruhu i vodi, Od blagdana 
Uzvišenja Svetog Križa (14. rujna) do Uskrsa kada 
dominikanske konstitucije naređuju svakdanji post 
osim nedjelje i blagdana, njezina je jedina hrana bila: 
voda i kruh od mekinja. Trpjela je žedju, ali iz lju- 
bavi prema žednom Kristu nije izvan obroka htjela 
da je ugasi. A ono malo jela što bi uzimala, uzima- 
la bi klečeći, 

Pobožni Kotorani nosili su svojoj omiljeloj »Sve- 
tici« obilnu milostinju. A ona bi ostavila sebi što je 
najslabije, i to samo najpotrebnije za jedan dan, Sve 
bi ostalo odmah siromasima razdijelila ne htijući da 
ostane za nju ni najmanja stvarčica za sutrašnji dan. 
Tolika je bila u njoj ljubav za svetim siromaštvom 
i tako sinovska odanost u svetu Božju Providnost! 

Izvanredna je bila Ozanina pokora, Osim već 
spomenutih pokorničkih djela, bičevala se je svake 
noći do krvi kao i njezin duhovni otac sveti Domi- 
nik, a lupala se je kamenom u svoja prsa kao njezin 
zemljak sv. Jeronim. A ipak, usprkos svih napora i 
pokora, svake se je noći dizala u ponoći, da dugo, 
bdije u intimnom opčenju sa svojim Bogom i moli za 

obraćenje grešnika, za svoj narod i za svoj Kotor. 
A ono malo sati počinka, što ibi sebi dopuštala, pro- 
šla bi na jednoj ljestvi sa pet stepenica, koja ju je 
sjećala svetih pet rana na Isusovom Tijelu, Tako niti 
u snu nije htjela da se odreče Križa, Ozana je htjela 
sa Zaručnicom u Pjesmi nad pjesmama opetovati: Ego 
dormio et cor_meum vigilat: Ja — moje tijelo — 
spavam, ali moje srce bdije s Ljubljenim mojim, 

Jednom se je, (poslije prve dvije godine života u 
isposnici, razboljela i nije mogla naći ublaženja toj 
bolesti ni danju ni noći. I Ozana — nama na utjehu 
— pokaza, da je i ona ljudsko biće, koje osjeća bol: 
pade naime u neku vrst smalaksanja i potuži se na 
ovu slabost i bolest! Na to joj se pokaza bolni Isus 
i reče joj: »Zašto se tužiš, što trpiš? A koliko sam 
ja za tebe trpio?« — Čim je to čula, klikne Ozana: 
»O, kako je velika bol, što je Spasitelj na Križu 
trpiol« I ove je riječi često opetovala te poslije toga 
ubrzo ozdravi, ali je ipak još dugo vremena opeto- 
vala te iste riječi, 

Eto, Propeti je Bog bio pozvao malenu Katu na 
pokornički život, Propeti je Spasitelj pripravljao i 
k Sebi privukao i nadahnuo joj način života. Taj isti 
Propeti Spasitelj sada ju je u smalaksanju i bolesti 
ohrabrio i ojačao, I Ozana je sada kroz punu polo- 
vicu vijeka sprovela u već gori opisanoj najstro- 
žijoj pokori. Ona je zbilja križem i molitvom sve više 
rasla u Kristu, postajala Njemu sve sličnija te je ko- 
načno mogla da istinito zavapi s Apostolom naroda: 
»Živim, ali ne više ja, već Krist Propeti u meni, Ja 
više ne znam drugo doli Krista i to Propetog Krista,« 

Ozana, je dakle, puna Krista, ona pripada pot- 
puno Kristu, Baš za to je i postala vlasništvo Kristo- 
ve Zaručnice: Crkve i njezinih vjernika,Ozana osta- 
je i nadalje u samoći, ali njezinu ćeliju (prozor 

njezine ćelije) sada često pohađaju bijednici i žalosni, 
Svi se ti vraćaju od nje utješeni i ohrabreni, Ista du- 
howna lica i svećenici traže od nje savjeta u svojim 
dvojbama i naukama i odlaze rasvijetljeni milošću i 
svijetlom Svevišnjega, koji je po Ozani govorio. Iz 
svoje samoće ona je primjerom i riječju privukla li- 
jepi broj djevojčica i žena, koje su je slijedile kao 
svoju majku, ne u onako strogom, već u običnom re- 
dovničkom životu. Iz svoje isposničke ćelije Ozana 
je Anđeo mira, koji utišava teško uzbuđene strasti 
svojih sugrađana i tako spriječava već pripravljeni 
građanski rat između kotorskih pučana i plemića. 
Ona je liječnik koji čuva svoj Kotor od kuge, koja je 
već Dubrovnikom (1533 god.) nemilo i dugo harala, 
Iz svoje »gradske pustinje« Ozana je bila nesavla- 
divi branitelj Kotora od turske najezde, koja je već 
i sam bližnji Ercegnovi (Barbarossa g. 1539.) osvojila. 
I tako je — kako vidimo — Ozana u svojoj samotnoj 
ćeliji, iako daleko od svijeta, ipak postala uistinu 
»sve svima«. Mogla je iz svoje »pustinje« u potpunoj 
istini, ponoviti sa svetim Pavlom: Sve sam svima 
postala, eda svih i sve za Krista predobijem.« 

Eto onog divnog i universalnog materinstva, koje 
je rezervirano djevicama i svecima! Ozana je svršila 
svoju misiju na zemlji. I ona je to osjetila. Zato htje- 
de da bude potkrijepljena svetim otajstvima za put 
prama vječnosti. U svojim . posljednjim časovima 
htjede, da joj čitaju Isusovu Muku iz Svetog Evan- 
đelja po Ivanu, eda ono, što joj je bila duhovna hra- 
na za čitavoga života, bude joj okrepa i na putu u 
vječnost. I ona je slušala muku sva puna svetog za- 
nosa i ushita. Ali kad joj pročitahu Isusove riječi na 
križu »žeđam« blago poljubi Propelo, koje je u ru- 
kama držala i smiješkom na licu, njezina čista i sveta 
duša preseli se u blaženu viječnost, 

Divnog li prizora! Ozana je za svog života žeđala 
za Propetim Kristom: i baš zato njezin mistični Za- 
ručnik Isus Krist žeđao je na njezinom samrtnom 
času za njom. U onom čitanju Isusove Muke riječi 
umirućeg Krista »Žeđam« bile su joj kaono poziv sa- 
mog Krista. I ona, iz ljubavi, da ugasi žeđu svoga 
Spasitelja, poleti u Njegov naručaj u vječnoj i slav- 
noj Domovini, 

Ozana je plod, koji je potpuno dozreo na stablu 
Križa i sada je pao na vječno cvatuće livade sretne 
i blažene vječnosti. 


Dr. D. Budrović. 


Na izvorima 


Fra G. Savonarola: ,Smiluj mi se, 
Bože..." 
Odvrati lice svoje od grijeha mojih i sve krivice moje 
' uništi 

Zašto, Gospodine, gledaš moje grijehe? Zašto 
ih brojiš? Zašto ih tako pomljivo promatraš? Zar 
ne znaš da je čovjek kao poljski cvijet? Zašto radije 
ne gledaš na lice svoga Krista. Ah, bijedan 1: sam! 
Zašto Te gledam na mene rasrđena? Priznajem da 
sam sagriješio, ali Ti, Milosrdni, smiluj se meni, Od- 
vrati lice svoje od mojih grijeha, Tvoje lice je Vvoja 
spoznaja, Stoga lodvrati svoju spoznaju od mojih gri- 
jeha, Ne kažem jednostavnu spoznaju kojom uvijek 
sve vidiš, nego spoznaju kojom odobravaš ili osuđu- 
ješ; odobravaš djela pravednika, a osuđuješ grijehe 
bezbožnika, Nemoj tako spoznati moje grijehe, da 
mi ih uračunaš ko krivnju, nego odvrati lice svoje 

od mojih grijeha, da budu izbrisani od Tvoga milo- 
srđa, Pogledaj, Gospodine, dušu koju si stvorio, po- 


gledaj svoju sliku po kojoj si je učinio, jer si je uči- . 


nio na svoju sliku, a ja sam bijedan na nju navukao 
sliku sotone! Odvrati, Gospodine, svoje lice od slike 
sotone, da se ne srdiš na mene i pogledaj na svoju 
sliku da mi se smiluješ."?) 


Milosrdni Gospodine, sjeti se zašto si pogledao 
na Zakeja koji se je uspinjao na smokvu sikomor, i 
ušao si u njegovu kuću, što zacijelo ne bi nikada bio 
učinio da si gledao na njemu sliku sotone, ali jer si 
na njemu vidio svoju sliku, sažalio si mu se i udijelio 
si mu spasenje, On je obećao da će, ako je koga u 
čemu prevario, vratiti četverostruko i da će polovicu 
svoga imanja razdijeliti među siromahe, i postigao. je 
milosrđe i spasenje. Ja se sav Tebi predajem, ništa 
ne ostavljam za sebe, i obećajem da ću Ti uvijek 
služiti iskrenim srcem i da ću kroz sve dane svoga 
života ispunjati obećane zavjete, 


Pak zašto, Gospodine, ne pogledaš na voju sli- 
ku u meni? Zar još gledaš ma moje grijehe? Odvrati, 
molim Te, svoje lige Wod mojih grijeha, i sve krivice 
moje uništi. Sve ih uništi, neka ni jedna ne ostane. 
Ta napisano je: Jer kojigod sav zakon drži, a u 
jednom posrne, kriv je za sve,") to jest postao je 
krivac ognja paklenoga koji je kazna svih grijeha 
što vođe u smrt, Uništi dakle sve moje krivice, neka 
Te ne vrijeđa ni jedna koja bi učinila da sam kri- 
vac za sve. 


52) Bog je milosrdan prema nama radi bijednog stanja 
Njegove slike to jest naše duše u nama, Vječna Riječ se je 
utjelovila da obnovi ovu sliku, To je nauka sv, Pavla, (P. 
Jemme), 


58) Jak, 2, 10, 

Srce čisto stvori mi, Bože, i duh pravi obnovi 
u meni 5 


Moje srae me je ostavilo; nikada ne misli o 
meni; potpuno je zaboravilo svoje spasenje; zalutalo 
je s pravoga puta, pošlo je daleko; slijedi ispraznosti 
i oči su njegove uprte širom zemlje. Zvao sam ga, 
ali se nije ozvalo; pošlo je; propalo je u grijesima, 
prodalo se. Što dakle, Gospodine, što da rečem? 
Srce čisto stvori mi, Bože. Srce ponizno, srce umi- 
ljato, srce mirno, srce blago, srce pobožno, koje ne 
čini nikomu zla; koje ne vraća zlo za zlo, nego dobro 
za zlo; koje Te ljubi većma nego sve stvari; koje na 
Te uvijek misli, o Tebi govori, Tebi zahvaljuje; koje 
se veseli himnama i pjesmama duhovnim; koje se 
razgovara s nebom. 

Takovo srce stvori u meni, Bože, i stvori ga iz 
ničega, da kakovo ne može da bude po naravi bude 
po milosti, koja stvaranjem dolazi u dušu od samoga 
Tebe."*) Milost je forma čistoga srca, koja sa sobom 
vodi sve kreposti, a ostranjuje sve mane, Stvori 
dakle, Bože, svojom milosti u meni srce čisto — i 
duh pravi obnovi u mojim grudima, Jer će me Tvoj 
duh privesti na pravi put,") koji će me očistiti od 
zemaljske ljubavi i uznijet će me k nebeskoj, Onaj 
koji ljubi, jedno je s onim što ljubi, pak stoga tko 
ljubi tijelo taj je tijelo, a tko ljubi duh, taj je duh, 
Daj mi duh koji će Tebe ljubiti i klanjati se Tebi naj- 
većemu duhu. Jer Bog je duh, i onaj koji mu se 
klanja treba da mu se klanja u duhu i istini.) Daj 
mi duh pravi koji ne traži svoje nego Tvoje stvari; 


54) Kaže se da Bog stvara kad od grešnika čini pravednika, 
a to stoga što u čovjeku nema nikakva temelja opravdanja i 
posvećenja, već samo grijeh, 

55) Ps, 142, 10, 

56) Tv, 4, 24, 


obnovi duh pravi u mojim grudima; obnovi ga, jer 
su grijesi zgasili onaj što si mi prije dao. Daj mi novi 
duh koji će obnoviti u meni sve što je zastarjelo, Jer 
duša je moja duh: od Tebe je tako stvorena da je u 
sebi ispravna, i po svojoj naravi Tebe većma ljubi 
nego sebe, i sve želi radi Tebe, jer ispravna ljubav 
koja je od Tebe, ali je radi svoje pokvarene volje 
duh zastario u grijesima te je naravnu ljubav pokva- 
rio, Obnovi dakle, Gospodine, ovaj duh svojom mi- 
losti, da ispravno radi prema svojoj naravi; i obnovi 
ga u mojim grudima, da u njima tako učvrsti svoje 
žile da nikada ne bude mogao da bude iščupan. Ob- 
novi ga, molim Te, u mojim grudima, da me uvijek 
uspaljuje nebeskom ljubavi, da učini da uvijek uz- 
dišem za Tobom, da me drži uvijek združena s To- 
bom, da Te nikada ne ostavim, 


Ne odbaci me od sebe i Svetoga Duha Svojega 
ne uzmi od mene 


Evo, Gospodine, stojim pred Tvojim licem da 
postig$nem Tvoje milosrđe, Stojim pred Tvojom do- 
brotom blagosti i čekam Tvoj mili odgovor, Ne od- 
baci. me postiđena od svoga lica: A tko je ikada, 
Gospodine, pristupio k Tebi i povratio se postiđen? 
Tko je molio Tvoje lice i pošao prazan? Uistinu, 
obiljem blagosti svoje Ti nadvisuješ zasluge i želje 
prosaca, i Ti nam daješ više nego čovjek može že- 
ljeti ili shvatiti. Niti se je ikada čulo da je bio odba- 
čen od Tvoga lica i postiđen, tko je k Tebi prišao. 
Zar ću ja prvi biti prognan ispred Tvoga lica. Sa 
mnom ćeš zar početi da ponizuješ one koji dolaze k 
Tebi? Zar se više nećeš smilovati i praštati? Daleko 
to od Tebe, Gospodine! 

Kananejka Te je slijedila, vikala je, jecajima 
je ispunila vazduh, Tvoje je učenike izazivala na 

samilost, Ti si šutio, a ona je ustrajno kucala i kla- 
njala Ti se govoreći: Gospodine, pomozi mi! A _Ti 
ni tada nijesi odgovarao, Učenici su Te za nju mo- 
lili govoreći: Pusti je jer viče za nama, I što si joj, 
molim, što, Gospodine, odgovorio? Stalno, da uzalud. 
plače, da se uzalud muči, Rekao si: Nijesam poslan 
nego k ovcama koje su propale iz kuće Israelove. 
I što je morala da čini Kananejka kad je to čula? 
Zacijelo, ona je imala da izgubi nadu o milosti koju 
je željela. Pa je ipak nije izgubila, nego, uzdajući ise 
u tvoje milosrđe, sve više Te je molila govoreći: 
Gospodine, pomozi mil I Ti si, Gospodine, odgovorio 
njoj koja je i dalje bezobzirno vikala ovako: Nije 
dobro oduzeti kruh djeci i baciti ga psima, A to je 
isto kao da si joj rekao: Pođi od mene! Vi Kananejci 
ste psi; vi ste nečisti i idolopoklonici, te vam mne pri- 
padaju darovi nebeske milosti, i ne moram da lišim 
tih dobara Israelce koji štuju pravoga Boga i dati 
ih vama koji štujete sotonu, Što ćeš sada učiniti, 
Kananejko? Zasramiti se i otići, jer se Gospodin srdi 
ne samo na te nego i na cijeli tvoj narod, 


A tko se, Gospodine, na ove Tvoje riječi ne *' 
bio udaljio postiđen? Tko ne bi bio mrmošio i držao: 
Te prestrogim? A ipak ova je žena ustrajala u mo- 
litvi, mije izgubila ufanje, nije teško podnosila že- 
stoke riječi, nije se srdila, nego je sve poniznije us« 
trajala u prošnji i pouzdano je rekla: To je istina, 
Gospodine, što ti govoriš, ali ja ne pitam kruha, ne 
zahtjevam milosti djece, jer sam ja pseto, stoga Ti 
pitam mrvice što padaju s itrpeze Tvoje djece, Neka 
djeca obiluju čudesima i milostima, a meni neka se 


.ne zaniječe ova najmanja milost: da moja kći bude 


oslobođena od sotone, Jer i pseta jedu crvice što 


57) Mat, 11, 12. 

padaju s trpeza njihovih gospodara! Kolika vjera, 
kolika poniznost! Stoga, mjesto da se srdiš radi njene 
drzovitosti, veseliš se radi njenih kreposti i odgo- 
varaš joj: Ženo, velika je tvoja vjera, neka iti bude 
kako želiš. 
A. zašto su, Gospodine, ove stvari napisane? 
Da se naučimo uzdati se u Tebe i da u molitvi po- 
božno i ponizno ustrajemo, jer Ti hoćeš da daješ, 
ali kraljevstvo nebesko trpi nasilje, t silnici ga gra- 
be. Jer štogod je napisano, pisano je za našu nauku, 


da strpljivošću i utjehom Pisma nadu imamo;*) 


Nemoj me dakle iodbaciti od svoga lica pred kojim 
stojim dan i noć plačući i jecajući, ne da me oslo- 
bodiš od tjelesnih nasrtaja sotone, nego da moju 
dušu izbaviš od njegove duhovne vlasti. Blagi Isuse, 
nemoj me postidjeti jer se u Tebe samoga uzdam, 
nema mi .spasenja nego u Tebi, Gospodine, Evo su 
me svi ostavili, jer su me i braća i sinovi odbacili i 
iste me moje grudi preziru. I nemam drugog pomoć- 
nika osim Tebe. Nemoj me dakle odbaciti od svoga 
lica, i Svetoga Duha Svojega ne uzmi od mene, 
Nitko ne može reći: Gospodin Isus, nego u Duhu 
Svetom;"") stoga ako Te ja izazivljem, Gospodine 
Isuse, ovo činim u Duhu Svetom. Ako se žalostim 
radi počinjenih grijeha i ako pitam oproštenje to 
stalno činim u Duhu Svetom, I zato Te zaklinjem 
da Svetoga Duha Svojega ne uzmeš od mene; neka 
On bude sa mnom i sa mnom radi, Jer ne znamo za 
što da se molimo, kao što treba, nego sam Duh se 
moli za nas neiskazanim uzdisajima,.") Nemoj dakle 
Svetoga Duha Svojega oduzeti od mene, pa neka me 


58) Rim. 15, 4 


59) | Kor, 12, 3, 
80) Rim, 8, 26, 

uči moliti, neka me u radu pomogne i neka učini 
da ustrajem u molitvi i plaču, da konačno nađem 
milost pred Tobom i da Ti služim sve dane svoga 
života, 


Daj da se opet radujem spasenju Tvomu i okrijepi 
me duhom spremnim | 

Veliku Ti stvar prosim, Gospodine, jer si Ti 
Bog veliki Gospodin i veliki kralj nad svim bogo- 
vima,“ te Ti nepravdu čini tko Ti pita malene stva- 
ri, Sve što prolazi maleno je. Malene su tjelesne 
stvari, a velike i dragocjene duhovne. Uzmi duh, 
uzmi dušu iz tijela i što ostaje osim nečistoće, osim 
praha i sjene? Tolika je dakle udaljenost između 


duha i tijela kolika je između đuha i sjene, Tko Ti 


dakle pita tjelesne stvari, pita Ti malene stvari; a 
tko Ti pita duhovne, uistinu Ti pita velike, a najveću 
Ti pita onaj koji Ti pita radost spasenja Tvoga. A 
što je Tvoje spasenje ako ne Isus Tvoj Sin! On je 
pravi Bog i život vječni, Pak zašto dakle ne bi od 
Tebe, neizmjerni i predarežljivi Oče, pitao ovo spa- 
senje koje si radi mene na križ predao? I jer si ga 
Ti sam meni pružio, zašto da se sramim da Ti ga 
pitam? To je dar najveći i neizmjerni, i nijesam ga 
dostojan, ali Tebi dolikuje da darivaš tako velike 


«stvari. Dakle radi ove neizrecive blagosti usuđujem 


se da Ti se približim s pouzdanjem i da od Tebe 
prosim radost spasenja Tvoga. Jer ako sin od svoga 
tjelesnog oca zamoli ribu, zar će mu dati zmiju? Ili 
ako zamoli jaje, zar će mu dati štipavca? Ili ako 
zamoli kruha, zar će mu dati kamen?) Ako dakle 
tjelesni oci, zli i grešni, znadu da daju svojim sino- ' 


51) Ps, 94, 3 
%2) Luk, 11, 11—12. 

vima dobra koja si im Ti-đao, koliko ćeš većma Ti, 
Oče nebeski, koji si u biti dobar, dati dobar duh 
onima koji Ti ga zaprose? Evo sina Tvoga koji se 
bolan i raskajan vraća iz daleke zemlje, pita od 
Tebe ribu, znak vjere. Jer kao što se riba skriva u 
vodi, tako je # vjera o onim stvarima koje se ne vide. 
On Ti, velim, pita pravu vjeru, da se raduje spa- 
senju Tvomu. A Ti ćeš mu zar dati zmiju? Možda 
ćeš mu dati otrov nevjere koji dolazi od lukave 1 
stare zmije, sotone? Pitam Ti, Gospodine, jaje, znak 
nađe: jer kao što se iz jaja nadamo piliću, tako 


mi dopusti da po nadi dođem do viđenja spasenja. 


Tvoga, da se iz iste nade porodi viđenje, kao pilić 
iz jajeta. Prosim Ti ovo jaje nade, da se istom na- 
dom uzdigne moja đuša u ovoj suznoj dolini i da 
se raduje spasenju Tvomu, Zar ćeš mi dati štipavca, 
znak očaja, da kao što štipavac ima na vrhu repa 
otrov, tako i ja sve do kraja moga života ostanem 
u grijehu i uživam u nasladama svjetovnim, baš kao 
što izgleda đa se i štipavac želi pokazati ugodnim? 
Pitam Ti osim toga kruh ljubavi Kristove kojom se 
kao kruh svima daješ, da uvijek uživam u spase- 
nju Tvomu. Zar ćeš mi mjesto kruha dati kamen to 
jest tvrdoću srca?) Ne zacijelo. Zašto dakle da se 
skanjivam tražiti i postignuti od Tebe velike stvari, 
Gospodine, kad me Ti sam potičeš i pozivlješ da 
prosim i da kucam sve do dosađivanja? A što mogu 
tražiti Tebi milije, a meni spasonosnije, ako ne da 
mi povratiš radost spasenja Tvoga? Već sam okusio 
koliko je sladak Gospodin i kako je lako i ugodno 
njegovo breme. Sjećam se koliki sam mir i koliku 


€3) Sv, Augustin je tumačio da riba, jaje i kruh označuju 
vjeru, nadu i ljubav, a zmija, štipavac i kamen da označuju tri 
mane protivne bogoslovskim krepostima to jest nevjeru, očaj 
i tvrdoću srca, 

tišinu srca uživao kad sam se veselio Gospodinu 

i radovao u Bogu Isusu mojemu, I sada se zato još | 
više žalostim, jer znam što sam izgubio. Znam kako 

sam ostao lišen najvećih dobara, stoga i vičem ne- 

prestano: vrati mi rađost spasenja Tvoga, Povrati 

mi ono što.si mi oduzeo radi mojih grijeha; po- 

vrati mi ono što sam svojom krivnjom izgubio. 

Povrati mi sve ovo poradi zasluga Onoga koji 
stoji uvijek s Tvoje desne i zagovara za nas, da po 
Njemu osjetim da si mi se smilovao, da bude On 


znak na mojem srcu te uzmognem reći s Apostolom: 


S Kristom sam razapet na križu. I ja ne živim, nego 
živi u meni Krist,*) Ali, jer je moja slabost velika: 
okrijepi me duhom spremnim, da nikakvom uzbunom 
ne budem odijeljen od Krista, nikakvim strahom 
udaljen, i da nikakvim patnjama ne izgubim snagu. 
Jer nije tolika moja krepost da se može boriti sa 
starom zmijom i predobiti je, Petar me uči kolika je 
naša slabost! On Te je vidio, Gospodine Isuse, i 


.s Tobom se je srdačno razgovarao, na gori je uživao 


Tvoju slavu kad si se preobrazio, čuo je glas Očev. 
Divne je Tvoje stvari vidio svojim očima i Tvojom 
je kreposti učinio mnoga čudesa, Po vodama je pje- 
šice išao. Tvoje tako moćne i tako slatke riječi 
svagdano je slušao. Vidjelo se da-mu je vjera pre- 
žarka; govorio je da je pripravan i u smrt i u tamnicu 
s Tobom, i kad si mu prorokovao da će Te zanijekati 
nije Ti vjerovao uzdajući se u svoju krepost i vjeru- 
jući većma sebi čovjeku, nego Tebi Bogu, Ali kad 
mu je sluškinja rekla: I ti si jedan od onih, odmah 
je prestrašen zanijekao, Nadođe i druga i reče mu: 
Ti si doista jedan od njih, i on ponovno zaniječe. 
Nije se mogao održati pred ženicama, a kako bi se 


$4) Gal, 2, 19—20., 

bio održao pred kraljevima i tiranima? I kad je po- 


novo bio upitan od prisutnih i optužen poče se kleti 
i govoriti da Te ne pozna, A na što će se biti za- 
kleo? Mislim da se je zakleo Bogom i Mojsijevim 
zakonom da Te nikada nije poznavao, i tako Te je 
od sebe odbio govoreći: Vi me držite za učenika 
ovoga Samaritanca, zavodnika i opsjednuta od đa- 
vla, koji je razrušio naš zakon, a ja sam Mojsijev 
učenik i za ovoga ne znam odakle je. I zahvaleći 
Bogu nije više bio ispitivan, jer da nijesu prestali 
upiti, ne bi bila prestala ni nijekanja. Tisuće upita 
bile bi proizvele tisuće nijekanja i krivokletava i 
preklinjanja. A takova su pitanja bile samo riječi, 
A što bi se, pitam, bilo dogodilo da su se Židovi pri- 
hvatili šiba! Ništa doista ne bi bilo preostalo Petru: 
ni nijekanja ni krivokletava ni preziranja ni psosti, 
samo da se izbavi iz njihovih ruku. Ali si ga Ti, 
blagi Gospodine, pogledao i on je odmah spoznao 
svoj grijeh, Ipak se nije usuđivao izići na javu i pri- 
znati Te sinom Božjim, jer još nije bio učvršćen kre- 
posti s neba, Jer bi Te bez dvojbe opet bio zanije- 
kao da je vidio da su mu pripravljeni bičevi, i zato 
je prosudivši bolje izišao na polje i gorko zaplakao. 
I Ti si mu se poslije svoga uskrsnuća ukazao i tješio 
si ga, ali sa svim tim on se je ipak skrivao poradi 
straha od Židova, Vidio Te je da slavno uzlaziš na 
nebo, bio je ojačan vidjenjem i utjehom anđela, ali 
se još nije usuđivao da javno nastupi, jer je vlastitim 
iskustvom spoznao svoju slabost i zato je čekao obe- 
ćanog Duha Svetoga. I ovaj je došao i napunio je 
njegove grudi milosti, Tada je on izišao, tada je po- 
“ čeo govoriti, tada je velikom kreposti svjedočio za 
Tvoje Uskrsnuće, tada se nije bojao ni starešina sve- 
ćeničkih ni kraljeva, nego se je hvalio patnjama i 
križ je grlio kao preveliko uživanje, Stoga me, Go- 

spodine, okrijepi duhom jakim da uvijek: ostanem 
u radosti spasenja Tvoga, inače neću moći da odolim 
tolikim navalama, Tijelo želi protiv duha, svijet me 
pritiska sa svih strana, vrag ne spava, Daj mi jakost 
Svoga Duha, da ih padne tisuću do moga boka, i de- 
set tisuća od moje desnice, da budem vjeran i jak 
svjedok Tvoje vjere. Jer ako je Petar, koga si bio 
obdario tolikim darovima i milostima, ipak tako 
bijedno pao, što bi činio ja, Gospodine, koji Te nije- 
sam vidio ni u tijelu, niti sam na brdu osjetio Tvoju 
slavu, niti sam gledao Tvoja čudesa, već sam tek iz 
daleka saznao za Tvoja divna djela; i nijesam nikada 
slušao Tvoj glas, nego sam uvijek bio u grijesima? 
Stoga me pokrijepi Duhom jakim da uzmognem 
ustrajati u Tyojoj službi i za Tebe dati život, 


Ideje i pokreti 


Katolicizam u Njemačkoj 


Danas se u Njemačkoj pokazuje istina one evanđeoske 
nužde: »Ako zrno pšenično padnuvši na zemlju ne umre onda 
samo ostane, ako li umre mnogo roda rodi« (Iv. 12, 24). Crkva 
se najjače osjećala u progonima. Toliko puta se pokazalo da 
progonstvo i zlostavljanje mogu je samo bolje učvrstiti. 

Nije neobično da se katolici u onim krajevima, gdje su po- 
miješani sa vjernicima ostalih vjeroispovjestr ponose svojim 
katolicizmom koji ispovjedaju otvoreno i mneustrašivo, pa i u 
časovima progona, Nedavno sam u Berlinu, pohađajući crkve, 
doživio ugodno iznenađenje, Našavši pred vratima crkve neko- 
liko puta par katoličke omladine od deset do dvanaest godina, 
osjetio sam svu ljepotu »katoličanstva« Kristove crkve, Netom 
su djeca opazila da sam katolički svećenik bili su neobično 
sretni da mi mogu oni prvi ruku pružiti i tako izraziti pošto- 
vanje koje duguju svećeniku, pa bio on iz bilo kojeg kraja, 

Ideja hijerarhije. je neobično razvijena kod njemačkih kato- 
lika, Do nedavno velika snaga katolicizma bio je Centrum. On 

je zapravo bio predstavnik katolicizma, i vjernici su preko nje- 
ga izražavali svoju volju. On je bio izražaj snage katolicizma, 
i oko njega su se sakupljale sve životne snage katoličkog 
elementa, ; 

Sada, kada je toga nestalo, katolici nisu mogli nači drugog 
središta nego u hijerarhiji, Sada svi u svojim biskupima gledaju 
svoje predstavnike, Biskupi ne djeluju na javnost preko nekoga 
organa, već neposredno, i oni u sebi predstavljaju ideju ikato- 
ličke snage. A vjernici se kupe oko svojih pastira kao oko onih 
koji ih moraju voditi, Biskup je sve. Zato je shvatljiva općenita 
pojava neograničenog štovanja biskupa i svećenika, Treba samo 
vidjeti kako se svaki vjernik ponosi sa svojim svećenikom, 
kako zanosno aklamira svoga biskupa, da dobijemo neki pojam 
kako je ideja hijerarhije ovdje razvijena. 

Ali taj katolicizam nesamo da je ponosan, već u svojoj 
sadržini postaje sve dublji i jači oslobađajući se malo pomalo 
subjektivističkog utjecaja, koji je u njemački narod unijela Lu- 
terova reformacija, Ovo je potpuno iskrivilo pojam religioznog 
čovjeka, odcijepivši čovjeka potpuno od vrhunaravnoga gle- 
danja, : 

Po Kalvinovoj zamisli naše spasenje zavisi samo od Boga, 
tako da mi ne moramo, a niti smijemo išta na tome raditi, do- 
voljno je samo vjerovati, pa je sigurno da ćemo se spasiti i tađa 
kada najviše griješimo, Čovjek je predestiniran i on ne mora 
da se brine za svoje spasenje, Mjesto brige za svoj budući 
život on mora da gleda kako će što više blaga steći na ovoj 
zemlji i tako si osigurati blagostanje na zemlji. Ovdje, na ovoj 
zemlji, postoji pravi »Kapital«, jedina vrijednost, koja čovjeku 

.nešto koristi. Vjera u zemaljsko dobro, ono dobro koje izvire 
iz krvi i zemlje, temeljni je zakon današnjih poganskih gene- 
racija u Njemačkoj. ' ' 

Shvatljivo je da je protiv tih nastranosti nastala odmah re- 
akcija sa strane katolika, I ta reakcija, za vrijeme reforme, pot- 
puno je odgovarala potrebama vremena. Nastojalo se naročito 
naglasiti snagu volje i potrebu aktivne djelatnosti u stvari na- 
šega spasenja. Naše spasenje zavisi od vjere u Boga, ali ga 

. morama mi zaslužiti; mi svojim energijama moramo zađobiti 
kraljevstvo nebesko koje silu trpi. Dok je Luter tvrdio da mi ne 
moramo ništa sudjelovati na spasenju kad nam je i onako slo- 
boda volje potpuno uništena, posebni jedan red, ustanovljen u 
to vrijeme, postavio je temeljnu misao svoje duhovnosti u na- 
glašavanju potrebe našega sudjelovanja. U stvari spasenja treba 

naročito nastojati oko izgrađivanja volje, jer spasenje od mas 
zavisi, i 

Međutim, potreba te reakcije malo pomalo je nestajala pa 
se, pod utjecajem drugih duhovnih struja, počinje formirati 
nova, jača i dublja duhovnost kod katoličkih Njemaca. To se 
obnovljenje mora zahvaliti u prvom redu neobično jakom za- 
mahu liturgijskog pokreta, Bit je liturgije: stajati pred 
Bogom. Vjernik se osjeća već time blaženim što može biti 
u prisutnosti onoga kojemu se klanjaju anđeli na nebu, A naš 
je najvažniji posao da ga promatramo, ili jednostavno da ga 
gledamo. Benediktinski duh, ne zabacivši naglašavanje akci- 
je, unosi elemenat mira, kojim duša spokojno stoji pred 
Sospodinom. S druge strane procvat tomističke nauke oživljuje 
staru koncepciju kršćanskog života u kojim kontemplacija igra 
prvu ulogu. Marija je bolji dio odabrala, 

Jedan koji je doveo liturgiju u vezu sa životom i koji je 
naročito zaslužan za liturgijsku obnovu jest veoma poznati 
ideolog njemačke mladeži Romano G uardini, Benediktinci 
su u Njemačkoj veoma zaslužni za proučavanje liturgije, To se 
proučavanje, doduše, nije zaustavilo samo na apsktraktno nau- 
čavanje, jer je stvar veoma dobro poznata da su benediktinci 
među prvima koji živu o liturgiji. Ali R, Guardini je htio da 
pođe dalje, On je došao do misli da treba cijeli nazor na život . 
izgraditi u liturgijskom duhu. Liturgija mora zaći u život. Vjer- 
nik mora od nje živjeti. Slaba bi bila liturgijska obnova kad bi 
se ona ograničila samo na to da monasi razvijaju raskošne li- 
turgijske funkcije, kojima prisustvuje par elitnih vjernika, Svi 
vjernici moraju živjeti o liturgiji. Zato se liturgija ne smije pri- 
vezati niti na koral, makar da je to najsavršenija liturgijska 
glazba. Liturgija je u prvom redu žarište, na kojem se vjernici 
griju u duhovnom životu, tako da oni mogu Živjeti od liturgije 
i u njezinim funkcijama dobiti potpuni nazor na svijet, 

S liturgijskim pokretom spojeno je zanimanje za bibliju 
Njemci proučavaju Sveto Pismo, znajući da je to riječ Božja. , 
Danas postoje u svakoj župi tkzv. biblijske večeri, na kojima 
se vjernicima čita po koji odlomak biblije, te im se tumači. 
Tako vjernici, naročito u odlomcima Novoga Zavjeta mogu živo 
osjetiti katoličke dogme. Rekao bi čovjek da se dotiču tjele- 
snosti Krista, s kojim se mogu tijesno i intimno razgovarati, 

S ideološke strane je tu ideju naglasio naročito Karl 
Adam, poznat i izvan Njemačke. U Kristu naglasuje naročito 


njegovu ljuđsku narav i tako Boga prikazuje nama slična, Po- 

stavši nam tako blizu, možemo ga lakše slijediti a i lakše 
ćemo se za nj zagrijati, Život božanski koliko će nam izgleđati 
uzvišen, toliko i pristupačan, 

Pogotovo kad se sjetimo — a to naročito Karl Adam 
naglasuje — da je taj Krist glava našega tijela, ove divne 
zajednice, koju je Krist ustanovio. U naletu totalitarističkih 
ideja ovo naglašavanje kraljevstva Božjega na ovoj zemlji ovdje 
u Njemačkoj je veoma potrebno i uspješno. Ta misao o mi- 
stičkom tijelu Kristovom jednako se razvija pod utjecajem li- 
turgijskog pokreta. »Missa recitata« najbolje označuje 
to neuporedivo jedinstvo vjernika u jednoj zajednici sa ijedna- 
kim težnjama, s jednakim ciljem i s jednakim čuvstvima. Ona 
je izraz težnje da svi budu jedno i da se svi vjernici ujedine 
u jednoj žrtvi, koja se svagdano Bogu prikazuje na našim olta- 
rima, 

Danas se osjeća u Njemačkoj ona lijepa ideja koja je 
bila sinteza sve duhovnosti prvih vremena, naime da je Krist 
centar našega života, uopće našega društva, Ta plodna ideja, 
uzdržana idejom liturgije, danas je duboko usađena u sva srca 
njemačkih katolika, i ona je razlog da je danas kršćanski život 
u Njemačkoj neobično jak, J. Z. (Berlin). 


Chesterton o sv. Tomi* 


Čudno će mnogima izgledati da ekstravagantni engleski 
pisac, za koga bi se moglo u prvi mah misliti da svojim ku- 
. rioznim parodoksima nema ništa zajedničko s usklađenim lini- 
jama harmonijskog i intelektualističkog filozofskog sistema sre- 
dovječnog mislioca laća se beografije »muklog vola Sicilije«, 
Ali Chesterton je katolički pisac naših dana, koji ne može 
da bude indiferentan prama nezdravim pojavama »kulturnog« 
nesređenog svijeta. On vidi da je današnji čovjek, uza svu 
svoju. široku obrazovanost, ipak ostao pust i prazan, jer mu 
fale jasni pojmovi u temeljnim istinama filozofije. Ima čak 
znanja, ali malo »mudrosti« života, Pa dok se razbacamo 
znanjem svih znanosti, koje su nam otkrile tolike tajne pri- 
rode, ne znamo — živjeti. A to očekujemo od sredovječnog 
filozofa, 


') G. K. Chesterton, Saint Thomas d' Aquin, 
Version francaise de M, Vox; Paris, Plon. : 

Ne smeta što je sv, Toma živio u dalekim vjekovima, ne 
smeta ni to što nije poznavao tehničkog kulturnog napretka, 
On isto može da nas nauči onu filozofiju koja će se s pravom 
zvati filozofija »zdrava razuma«, pa prema tome filozofija 
za sva vremena i za sve ljude. : 

Niko se tako nije pripravljao da postane »Općeniti Uči- 
telj« kao sv, Toma, I Chersterton ispravno pocrtava činjenicu 
kako ovaj sredovječni istraživač putuje od zemlje do zemlje, 
od univerze do univerze; čita i upoznaje se sa svim strujama 
svoga vremena; marljivo proučava sisteme svih vjekova, bilo 
poganske bilo kršćanske kulture; pomnjivo ispituje sve nauke: 
ima sklonost da postane općenitim, 

Istina je, sv. se Toma — veli lijepo Gillet — izdiže kao 
što se Alpski giganti izdižu nad svoju okolinu i neizmjer- 
no visokom visinom dominiraju nad svim okolišnim brdašcima, 
Zato će uvijek ostati nešto specijalno, možda nikada nedoku- 
čivo. Ali ipak, uza svu svoju intelektualnu superioznost, on 
je uvijek naš, ostaje dio našega tijela, glavni doduše, ali ipak 
realni član čovječanstva, Zato nam je uvijek pristupačan, lako 
$a shvaćamo, nalazimo čak sebe u njemu; tako je priprost, 
jednostavan i jasan, 

Pa i danas, poslije sedam vjekova. Chesterton pristupa 
ovom sredovječnom misliocu s potpuno modernim idejama, s 
mentalitetom čovjeka dvadesetoga vijeka, s tajnama čovjeka 
nenasićena srca, A ipak mu se sredovječni genij ne čini ni 
malo tuđ, Uza svu njegovu znanstvenu glomaznost i teškoću 
silagističke njegove metode on vidi u njemu čovjeka naših 
dana, duh koji je prešao omeđenost prostora i vremena pa se 
izdiže nad naciju, nad rasu, nad vrijeme da zahvati bitno sve- 
ljudsko u čovjeku i da postane učiteljem svih vremena. Mnogi 
će se iznenaditi kad vide kako ovaj mislilac engleskog nemir- 
nog duha nalazi tek u XIII, vijeku odgovor za mnoge probleme 
sadašnjice, Ali baš zato što ta pitanja zadiru u središte ljudske 
naravi, ona ostaju uvijek aktuelna i suvremena, a jer su rije- 
šena po principima zdrava razuma ostaju uvijek živa. 

Sv. Toma je kao malo ko drugi spasio dostojanstvo ljud- 
ske naravi baš zato što je spasio i opravdao pravo razuma, pa 
i u vjeri. On je humanista u pravom smislu riječi, Ništa ne 
zabacuje u čovjeku; sve postavlja na svoje mjesto: njegova 
sjetila, njegove osjećaje, njegovu volju i njegov. razum, I baš 
se zato približuje mnogo više mentalitetu modernoga čovjeka 

S 

nego po koji moderni, koji da naglasi razum, stavlja u pozadinu 
volju; ili da naglasi ljubav krnji pojam razuma, Teško je u 
svemu tome sačuvati ravnotežu, pa se može sasma lako do- 
goditi da za volju neke nauke krnjimo druge pojmove. A baš 
moderno doba obiluje tim pretjeranostima. No time ne dopri- 
nosimo nimalo razvitku nauke i istine. I ovdje bismo mogli 
kazati da je vrlina u zlatnoj sredini. 

Iza vremena sv. Tome je bilo pretjeranih racionalista, 
koji su stavljali u pozadinu čuvstva i volju. Ali zato on nije 
prošao u drugi ekstrem, pa nije smatrao potrebnim tvrditi da 
je razum vođen ljubavlju. Građevina tek tada dobije izgled 
ljepote kada je postavljeno sve na svoje mjesto, Harmonija je 
najbitnije sredstvo svakog sistema. 


; Razumije se, tu je govor samo o onim sistemima, koji 
imaju pretenzije da se općenito nametnu. Subjektivno nasto- 
janje ponekih doktora da dadu čovječanstvu nešto »svoje« — 
za sv. Tomu nije vrijedno pažnje. On nikada nije pošao za 
tim da stvori neki »posebni nazor na svijet«, Za njega, nesamo 
da to ne bi imalo u sebi nikakve vrijednosti, već to škodi na- 
pretku čovječanstva. Takvi pokazuju da im je više stalo do 
sebe nego do istine, do svoje osobe nego do objektivnog na- 
pretka, Oni padaju u grijeh subjektivne samovolje koja koči 
napredak istine, 

»Općeniti Učitelj« nije nikada tražio sebe, nije isticao 
svoje misli niti svoju osobu. Jedina njegova ambicija jest 
objektivna istina. ' 

Zato ta istina postaje općenita, za svakoga. Ona se zato 
nužno nameće svakom objektivnom istraživaču istine, I kome 
je više stalo do istine nego do osobe ili do nekih obiteljskih 
interesa, taj ne će moći lakoumno preći preko te nauke. Još 
će manje moći kazati da će se ta istina iživjeti, proći u po- 
zadinu, a nadoći neka druga, nova istina. 

Neki misle da je tomizam sličan odijelu koji je bio u »mo- 
di« u XIIL vijeku ili recimo u nekoliko kasnijih vijekova, a 
da će sutra, prekosutra doći vrijeme kad će »modisti« otkriti 
i skrojiti drugu modu, usklađenu — recimo — današnjem teh- 
ničkom mentalitetu. Pa dok je za prijašnja vremena vrijedila 
filozofija »bića« da će kasnije doći ona »dobra« i slično. 

Kad je sv. Toma diktirao svoje misli, tada je bio svjestan 
da daje nauku koja je istina. A ova nikada ne zastaruje, A 
kad je katolička crkva na usta svoga nepogrešivoga Vođe iz- 

javila da je to »njezina nauka«, tada malo čudno izgleda, 
kad se kaže, da je ona učinila loš izbor; ili možda da se »za- 
letjela« malo, ili čak »prenaglila«, Još je čudnije kad se tvrdi 
da je to bilo samo momentano, za par godina; dok se prilike 
ne izmjene, a onda kad dođu nova vremena, da će se to iz- 
mjeniti. Dakle: nova vremena, nove istine, radikalno protivne 
prijašnjim, Mislim da ovo neukusno prorokovanje niko pame- 
tan ne može nazvati znanstvenim poslom, pa i u času kad se 
razbacujemo frazama učenosti i upućenosti. Još gore je kad 
to biva od osoba koje se ni potrudile nisu da malo zađu u taj 
sistem, koji je postao, a i ostat će za sva vremena »kamen 
smutnje« kao i svaka velika ideja i zamašita misija, 


Uostalom, i ova knjiga čuvenog engleskog književnika po- 
tvrđuje riječi koje on sam postavlja na kraju svoga krasnoga 
djela: »Vjekovi su prošli, a vremena su protekla, Velik, kao 
nikada do sada, Anđeoski Učitelj dugim koracima hrli nam u 


susret«, H. Bošković, 
Književnost 
Freckmann: Kirchenbau, Verlag Herder, Freiburg im Bre- 
isgau, Cijena vez. 10 M. — Razvitak moderne tehnike sa pro- 


anog područja neminovno i slijedom samih događaja prelazi 
ma crkovno područje. Nije međutim to nekakva pojava koja 
bi bila karakteristična samo za naše vrijeme. Sav razvoj crkve- 
ne arhitekture u prošlosti bio je u najužoj vezi sa tehnikom 
i arhitekturom uopće, Jasno je zato da brzina kojom se taj 
razvoj zbiva nalazi svoj odraz također u gradnji crkovnih obje- 
kata. Potrebito je zato da svi, kojih se to tiče, ali i oni, koji 
mijesu u tome neposredno zainteresirani, prate sve ono, štio 
može da ima bilo pozitivni bilo negativni utjecaj na gradnju 
crkava. Jer u ovo naše izaratno vrijeme mi prisustvujemo je- 
dnoj pravoj renesansi crkvenog graditeljstva. To se danas ne 
opaža samo po svijetu, nego tu pojavu imamo mi danas i kod 
nas, U nekoliko samo godina dobili smo veliki broj novih i 
većih i manjih crkava. Međutim, treba iskreno priznati, tome 
važnome poslu pristupalo se je često bez potrebite spreme, 
Na laku ruku se je shvaćalo značenje i duhovno i liturgijsko 
i manifestativno i estetsko lijepe crkve za unutarnji odgoj na- 
roda, Uložio se je naporan rad, unijele su se velike energije, 

utrošile su se velike sume, a više puta uspjeh nije uporedo 
išao, Osim par jačih objekata, drugo je i previše prosječno, 
svagdanje, Da se to i unaprijed ne događa ova će knjiga ću- 
venog arhitekta Freckmanna svima neophođno dobro doći, 
Pisac se tek nuzgredno dotiče načelnih pitanja stila i forme, 
a svu težinu razlaganja i tumačenja prenosi na praktičnu, teh- 
ničku stranu, Upućuje mas kako da postupamo već iz početka 
netom imamo nakanu da nešto izvedemo. Jasno i stvarno 
raspravlja o izboru mjesta, arhitekta, materijala te o svim 
drugim pitanjima, koja su tako važna, a kojima više puta izvo- 
ditelji gradnja prilično nestručno pristupaju, Dapače pri raznim 
nacrtima imamo i prilično detaljne proračune, Knjiga je popra- 
ćena velikim brojem neobično uspjelih nacrta i gradnja novih 
crkava, Isto neka za njom ne propuste posegnuti svi, koji imaju 
da se bave gradnjom novih crkava, Otkrit će u njoj mnogo 
dosad nepoznata a veoma inače potrebita. 


Pinault abbć Joseph: Discernement et Culture des Voca- 
tions. Desolće de Brouwer, Paris. Cijena 15 Fr. — Auktor je 
potpuno spreman i pozvan da stručno piše o ovom predmetu, 
kao dugogodišnji odgojitelj u malom i u velikom sjemeništu, 
A potrebno je da se s ovim djelom upoznaju ne samo duhov- 
nici i upravitelji naših biskupskih i redovničkih sjemeništa, 
nego će također lijepu uslugu učiniti Crkvi i ostalom svećen- 
stvu, a napose župnicima, kojima će ova knjiga dobro doći da 
promiču svećenička zvanja, a da ujedno napose za vrijeme 
ferija uzmognu što uspješnije odbijati od svećeničkih kandidata 
negativne utjecaje savremenog mondenog života, Međutim i 
njima samima ova će knjiga kazati mnogu korisnu riječ, 


Schrčteler Joseph S, J,: Geschlechtertrennung oder Ge- 
schlechtermischlung.. Beitrige zum Koedukationproblem, P4da- 
gogischer Verlag, G, M, B, H. Diisselđorf 1933, Cijena 6.50 M. 
— Ovdje je sakupljeno nekoliko rasprava priznatih pedagoških 
stručnjaka o ovom tako važnom suvremenom pitanju. Velika 
je odlika ovih rasprava u tome, što popraćuje svim, statistič- 
kim podacima, idu na korijen ovog pitanja te bez ikakovih 
predispozicija promatraju sve njegove pozitivne i negativne 
vlastitosti, Pisci su također toliko skromni da svojim opaža- 
njima davaju biljeg tek nekojih pokušaja, na temelju kojih bi 
se kasnije moglo pristupiti zaokruženijem traktiranju problema, 
Kad se zna da je pitanje koedđukacije danas ujedno i moralno 
i kulturno i ekonomsko pitanje, onda je još očitija potreba za 

svakog inteligenta da bude što temeljitije upućen u sklop svega 
onoga što dovodi do jasnog gledanja na konačnu soluciju. 
Katholische Leistung in der Weltliteratur. Dangestelt von 
fiihnenden Schriftstellern und Gelehrten des In- und Auslan- 
des, Verlag Herder. Freiburg in Breisgau, 1934, Cijena M, 7.20, 
uvez. M. 8,20, — Mora nas katolike na osobiti način veseliti 
što ovako u jednoj knjizi imamo prikaz modeme katoličke“ 
literature kod raznih naroda, Više se je naime puta nama ka- 
tolicima prebačivala u prošlo vrijeme nekakva sterilnost i 
nesavremenost na području lijepe knjige. Međutim ovaj. pri- 
ručnik. takvo tvrđenje potpuno demantira, Tu nam se ukazuje 
jedno bujno cvjetanje katoličke literature kod mnogih naroda, 
daono danas ne samo oblikom nego i opsegom može da stane 
uz bok mnogo čega, što i ne može i ne će da bude katoličko, 
Ova konstatacija u toliko je dragocjenija što ujedno s rezulta- 
tima dosadašnjeg rada naslućujemo konture jedne budućnosti, 
koje ima sve znakove i preduvjete da bude mnogo bujnije i 
cvjetnije od ove naše već danas tako utješne stvarnosti. A 
možda modernom literaturom  inteligentu ništa ne će toliko 
imponirati koliko upravo ti katolički uspjesi. Kod mnogoga će 
moguće upravo to biti put, kojim će ga Bog k sebi privesti. 
Preporučujemo zato toplo napose našim katoličkim duhovni- 
cima, nastavnicima i studentima da za ovom kmjigom svakako 
posegnu, Ona će inače i njima samima mnogo toga reći i otkriti. 


Dempi Alois: Kulturphilosophie, Verlag R. Oldenburg, Miin- 
chen 1, Schlisschfach 31, Cijena broš, 5,34; vez, 6.50, — Mnogo 
je toga što dolazi pod pojmom kulture. I o svim tim sastavnim 
djelovima već dosad se je mnogo pisalo i piše se još uvijek, 
Međutim kao da se sve više osjeća potreba razne izvore i ma“ 
nifestacije kulture promotriti prije jednim sintetičkim vidom 
s kojega bi nam se ukazalo njeno jedinstveno obilježje pored 
sve njezine uzročne i evolutivne mnogostranosti, A to je upra- 
vo cilj ovog pokušaja da se filozofiju kulture prikaže kao 
disciplinu, koja može da si već danas vindicira pravo neovis- 
nosti, Pisac i nije nego mmoga pitanja tek načeo, međutim u 
njihovom ispitivanju on je pokazao toliko originalnosti, da će 
svaki stručni radnik na polju filozofije s interesom promotriti 
njegova gledišta, sve ako ses njima u mnogočem i ne složi. 

S. L. 
Die deutsche Thomas-Ausgabe, Summa theologica, Band, 
2, Gottes Leben, Sein Erkennen u. Wollen — Salzburg, Anton 
Pustet. 

Band 5, Das Werk der sechs Tage, Isto izdanje — 
Ovaj monumentalni pothvat njemačkih katolika oko provo- 
đenja teološke sume sv. Tome ide dalje. Prvi svezak sadrži 
veoma važno pitanje o Božjoj naravi i Božjoj biti, prevedeno 
je od profesora dominikanskog študija u Walberbergu. Veoma 
informativan uvod i korisne bilješke je napisao benediktinac 
O, Anselm Stolz. — Drugi svezak sadrži one dijelove sume 
koji obrađuju pitanje stvaranja. Komentar je napisao Dr, A. 
Krapp. Nije ni potrebno spominjati kako je veoma važno 
ovo djelo, naročito za one, koji nisu dobro upućeni u toni- 
stičku nauku, 


Thomae de Vio Caietani, In de ente et essentia D. Thomae .. 


Aquinatis Commentaria, Torino, Marietti, Lit. 12. — Prošle go- 
dine smo proslavili 400 godišnjicu smrti ovoga najboljeg to- 
miste, kako se o njemu izrazio Leon XIII. Zato je sretna ideja 
bila O, Laurent-a, člana dominikanskog historijskog instituta 
u Rimu što je izdao ovo djelo dubokog teologa, Ako se još 
k tome kaže da se u ovom djelu obrađuje jedno od temeljnih 
pitanja katoličke filzofije, onda će nam biti jasno koliko je 
važno ovo izdanje, ' 

Dr, K. Kowalski, Recueil de conićrences des journćes in- 
ternationales d' ćtudes de philosophie thomiste a Poznan, 
Studia Gnesnensia XII — Živo se sjećamo svečanih dana to- 
mističkog kongresa u Poznanju pod visokim pokroviteljstvom 


. poljskog Primasa kardinala Hlonda, Bili su to dani i manife- 


stacija. tomističke misli i teškog umnog napora rješavanja 
veoma aktuelnih problema morala i sociologije. Radilo se o 
pravu vlasništva, modernoj ekonomiji, formi države, kršćan- 
skom braku, moralnoj i formalnoj etici i o mnogo drugih važnih 
pitanja. Zato će svi, koji se bave ovim pitanjima biti zahvalni 
prof, Kowalskom- što je naročitom pažnjom izdao sva preda- 
vanja kongresa u svojoj kolekciji »Studia gnesnensia«, 

C, Nink, S, J., Grundlegung der Erkenntnis theorie, Verlag 
der Carolus-Druckerei, Frankfurt am Main. — Kad znamo da 
se auktor posebno bavio filozofijom Hegela i Kanta, pa da 
mu je zato dobro poznata nesamo tomistička već i moderna 
filozofija, onda ćemo zaključiti kako je važno ovo djelo o 
problemu spoznaje. Učeni filozof ima nakanu da odgovori na 
teško pitanje: što spoznajemo, Kritikujući agnosticizam Kanta 
i idealizam Hegela, dolazi na izlaganje skolastičke nauke o 
spoznaji i zaključuje traktat realističkom solucijom. Na dugo 

analizira sam čin spoznaje u njegovim različnim manifesta- 
cijama, pa je zato djelo i stručno i svestrano informativno. 

A, Massoulić, Mećditations de St, Thomas, Paris, Lethiel- 
leux, — Uvaženi teolog, jedan od najboljih kršćanskih plisca 
Francuske Luja XIIL, u ovom poznatom djelu daje sintezu ci- 
jele duhovnosti. Djelo se odlikuje jasnoćom, konciznošću i je- 
drinom, očitim svojstvima tomističke nauke, na kojoj se autor 
inspirira, Razdijeljeno je na tri dijela prema klasičnoj razdiobi 
duhovnog života na put čišćenja, rasvijetljenja i sjedinjenja, pa 
tako sadrži sve što je bitno u duhovnom životu. Naročito je 
veoma poučan traktat o vježbanju u krepostima koje auktor 
klasificira svom teološkom preciznošću i pučkom jasnoćom, 


Die heilige Schrilt des Alten Bundes, herausgegeben von 
P, Parsch,. 1, Band, Geschichtliche _ Biicher, Klosterneuburg, 
Volksliturgisches Apostolat, — I izvan Njemačke je poznat 
uspješni apostolat na liturgijskoj obnovi koji je dobio svoj za- 
mah iz Klosterneuburga. Ideja vrijedna svake pažnje, naišla 
je na razumijevanje katolika i zato što svoje opravdanje ima 
u najčišćim izvorima katolicizma, To više što je nužno spojena 
sa proučavanjem Svetoga Pisma, te krasne poslanice koju je 
Bog iz raja pisao čovjeku. Zapravo liturgija je sva protkana 
Svetim Pismom pa nije čudno da se potreba populariziranja. 
svete knjige osjetila u onim krajevima, gdje je ideja litur- 
gije već bila razvijena. Tako je i poznati P, Parsch svoje na- 
stojanje oko popularizacije liturgije upotpunio širenjem Sve- 
toga Pisma i dao se sam na prevađanje. Ovaj lijepo uređen 
primjerak sadrži historijske knjige Staroga Zavjeta. 

L, Lercher S. J., Institutiones theologiae dogmaticae. Fe- 
lizian Rauch, Innsbruck. j 

Vol, 1 De vera religione, De Ecclesia Christi, De Tradi- 
tione et Scriptura, RM 8.—, 

Vol II. De Deo uno, De Deo Trino, De Deo creante et ele- 

vante, RM 6,50 

Vol. HI De Verbo Incarnato, De B, M. V. et de cultu 
Sanctorum, De Gratia Christi, RM 7,50, 

Vol IV, De Virtutibus, De Sacramentis in Genere, De sin- 
gulis Sacramentis, De Novissimis, RM 10, 

Kako se vidi, u ove četiri knjige je obrađena cijela teolo- 
gija, Uistinu, preopširno bi to bilo za naša sjemeništa, ali 
profesor će u ovom manualu naći mnogo jasno izrađenog gra- 

diva za svoja predavanja, Naročito treba naglasiti da se autor 
naročito osvrće na suvremena teološko-filozofska Pitanja pa 
tako djelo postaje aktuelno i zanimljivo, Pisac se drži vjerno 
nauke sv, Tome ali usto nastoji da zlatnu nauku sv. Tome 
Potkrijepi citatima ostalih crkvenih otaca i teologa. Ne zane- 
maruje ni protivna mišljenja, već se naročito osvrće na za- 
blude nastojeći ih solidnim argumentima pobiti Konačno u 
zaključcima i aplikacijama , čini zgodne sinteze, upoređujući 
međusobno dogme. Naročito su interesantna i dobro obra- 
đena Pitanja. Mariologije, I tu se autor povodi za sv. Tomom 
za koga drži da nije bio protivan bezgrešnom Začeću, a ona 
mjesta koja bi se činilo da su nejasna, odnose se na nastra- 
nosti koje su neki teolozi naučavali u njegovo doba kao na pr 
da je BL Djevica bila posvećena prije animacije, Zasluga je 
sv. Tome da je te zablude pobio, 


P. G. Semeria, La morale e la morali, Firenze Le Monnier, 
Lit. 9, — Čuveni talijanski propovjednik u nizu konferenca 
pokazuje uzvišenost kršćanskog morala i njegovu superiornost 
nad svim nastranostima budista, Židova, stoika kao i drugih. 
Evanđeoski moral svojom čistoćom i savršenošću može naj- 
bolje zadovoljiti aspiracijama čovjeka koji teži za vječnom 
srećom, Moguće je neka evolucija morala ali samo u toliko 
što se neka zasada jasnije i preciznije formulira, 


P. Th6ne, Sur le coeur de Notre Sauveur, Paris, Desclće 
de Brouwer Fres 10.—, Ko ne vidi veliku Važnost za naš kr- 
šćanski život upoznati duh Krista i njegovo Evanđelje, Zaista, 
jedino tada ćemo uzljubiti božansko Srce, A ova knjiga nas 
uči kako ćemo doći do nedogledne punine bogatstva koje se 
skriva u božanskom Srcu, Ž HB. 


Dr, Carlos d' Eschevannes: Le Merveilleux Corps Humain, 
Paris 1934, Tćqui,. 20 fre, — Ovo djelo je razumjiva anato- 
mija čovječjeg tijela. Potrebna su ovakova djela zbog toga 
što je prije svega potrebno bolesti predusresti, a onda lije- 
čit. Da se uspije u tom nastojanju treba znati neke osnovne 
Pojmove iz anatomije. Tome je upravo i namijenjena ova - 


knjiga. 

S dopustom Starješina.. — Tiskara Braće Kralj, 
Zagreb, Ulica Pavle Radića 9. 


A, Brenon: Celui gui nous aima. Paris 1935, Maison de la 
Bonne Presse. — Ovim djelom abbć Brenon daje duhovno 
štivo za mjesec Srca Isusova, te za“prve pelke, štivo koje se 
odlikuje lijepim i živahnim stilom, djelatnim sadržajem i lijepim 
mislima. 

R. Cocart, Retraite prčparatoire a la communion solenneile 
at a la ičte de la promesse. Arras, Brunet, Frcs. 7,—, — Kao 
naručeno za naše kafihete koji moraju za prvu sv. Pričest više- 
put improvizirati govor prvopričesnicima, z 

Rad Jugoslavenske Akademije, knjisa 250, razreda hist.- 
filol, i filozof.-jurid, 112, Zagreb, 1935, — Ova knjiga Rada 
donosi četiri radnje, Dr, Mirko Deanović piše o temi »Odrazi 
talijanske akademije degli Arcadi preko Jadrana«, To je svr- 
šetak prvog dijela te opširne studije o uticaju arkadskog ta- 
lijanskog pjesništva na hrvaisku književnost. Dr, A Ninčić 
obrađuje filološku temu: »Značenje i upotreba participa u 
srpsko-hrvatskom jeziku«, dr, Stjepan Matičević obrađuje pi- 
tanje, problematiku funkcije, odgajanja i jedne nauke oh njoj. 
Dr. Ljudevit Hauptmann daje savjesnu i dokumentiranu stu- 
diju o grofovima Višnjesorskima, 

Svezak 47, Ljetopisa Akademije izvješćuje o radu u go- 
dini 1933-34, ' S, T. 

Georg Hocrnaert S. Jx: Das schčuste Buck, Verlag Josef 
Habbel, Regensburg, 1934, Cijena broš, M, 0.50; vez, M -, — 
Vrsno pero Hoornaert-ovo htjelo je da napiše malo riječi o 
»najljepšoj knjizi«, kako naime pisac naziva Kempisov »Na- 
sljeduj Krista«. A da se s njime u tom mišljenju slažu također 
mnogi drugi najjači katolički pisci, pisac nam dokazuje upravo 
ovom knjižicom, u kojoj je pokupio tolike citate u tome smislu. 
Ujedno nas je manogo zadužio time što-nam je dao mnogo sa- 
vjeta i uputa za što uspješniju upotrebu Kempensova remek- 
djela, 

Đ, Stanislav Šprrek C, SS. Rx: Svaty Gerard Majella 
Kolej redemptoristi, Obofište, p. Dobšiš. 1934, Cijena Kč. 12. 
— Pisac nas vodi korak po korak putem, kojim je za svog 
zemskog života išao sv. Gerard, da tako dobijemo što potpu- 
mijii i jasniji uvod u lijepu dušu ovog Božjeg čudotvorca i mi- 
stika. Napose će čitatelj s užitkom čitati odlomke iz privatne 
korespondencije sv. Gerarda s njegovim pretpostavljenima, Iz 
tih pisama spontano se viđa jedna u isto vrijeme duboko, po- 
nizno i divno ponosna duša, 


S. L 


